
Atunci  când  continuă  să  viseze, 


PROLOG 


Akira  Kurosawa 

Ce  viată  a  dus  Akira  Kurosawa? 


A 

ÎNCĂ  DE  LA  APARIŢIA  CINEMATOGRAFULUI,  la  începutul 
secolului  al  XX-lea,  filmele  au  captivat  atenţia  maselor. 
Acesta  avea  să  devină  cel  mai  important  mijloc  de  distracţie, 
în  perioada  în  care  lumea  urma  să  fie  zguduită  de  cel  de-al 
Doilea  Război  Mondial,  au  fost  realizate  mai  multe  filme, 
inclusivîn  Japonia,  exercitând  cea  mai  mare  influenţă  asupra 
societăţii  japoneze.  Cel  care  avea  să  devină  cel  mai  renumit 
regizor  japonez  de  film  al  acestei  ere  este  Akira  Kurosawa. 

Indiscutabil,  Kurosawa  este  cel  mai  cunoscut  regizor 
japonez  de  film  în  Occident.  Aceasta  deoarece  el  nu  este 
atât  un  regizor  de  film  japonez  sau  occidental,  cât  un  regizor 
„modern”.  Asemeni  Japoniei  postbelice,  el  combină  tradiţia 
cu  tendinţele  occidentale,  moderne.  în  timpul  războiului, 
Kurosawa  debutează  ca  regizor  cu  filmul  „Sanshiro  Sugata”. 
Ulterior,  va  introduce  realismul  şi  alte  tehnici  noi  pe  care 
le-a  preluat  din  cinematografia  americană,  în  propriile  sale 
lucrări;  capodopera  sa  „Rashomon”  va  câştiga  Leul  de  Aur 
la  Festivalul  de  Film  de  la  Veneţia.  Acest  succes  îi  va  aduce 
lui  Kurosawa  celebritatea  mondială. 

Aşadar,  ce  viaţă  a  dus  Akira  Kurosawa? 


Akira  Kurosawa 

_ 


TABEL  CRONOLOGIC 


1600  |  Este  creată  „lanterna  magică" 


1833 

Se  inventează  phenakistoscopul 

1889 

Edison  inventează  kinetoscopul 

1895 

Fraţii  Lumiere  inventează  primul  aparat  de  filmat  şi  de  proiecţie  cinematografică 

1897 

Este  construit  primul  cinematograf  în  Paris 

1902 

Georges  Melies  produce  filmul  „Voiajul  în  lună" 

1910 

Se  naşte  Akira  Kurosawa 

1923 

Marele  cutremur  Kanto 

1925 

Eisenstein  realizează  filmul  „Crucişătorul  Potemkin" 

1933 

Fratele  lui  Kurosawa,  Heigo  se  sinucide 

1936 

Kurosawa  începe  să  lucreze  pentru  studioul  de  film  P.C.L.  ca  asistent  de  regie 

1937 

Se  înfiinţează  Toho  Company  Ltd. 

1938 

John  Ford  produce  filmul  „Stagecoach"  („Diligenţa”) 

1940 

Charlie  Chaplin  regizează  şi  joacă  în  „Marele  dictator" 

1943  [ 

|  Kurosawa  debutează  cu  regia  filmului  „Sanshiro  Sugata” 

1945  [ 

|  Se  încheie  cel  de-al  Doilea  Război  Mondial 

1951  [ 

]  „Rashomon"  este  premiat  cu  Leul  de  Aur  la  Festivalul  de  Film  de  la  Veneţia 

1952  [ 

|  „Rashomon"  primeşte  premiul  Academiei  Americane  de  Film  pentru  cel  mai  bun  film  străin 

1953  [ 

!  „Ugetsu  Monogatari"  („Povestirile  lunii  palide  după  ploaie")  este  realizat  de  Kenji  Mizoguchi 

1955  [ 

|  Satyajit  Ray  regizează  „Panther  Panchali" 

1959  [ 

I  Se  înfiinţează  studioul  Kurosawa  Productions 

1962  [ 

]  Yasujiro  Ozu  realizează  „Sanma  no  Aji"  („Seară  de  toamnă”) 

1969  [ 

]  Kurosawa  devine  total  independent 

1971  [ 

]  Kurosawa  încearcă  să  se  sinucidă 

1972  | 

]  Francis  Ford  Coppola  produce  „The  Godfather"  („Naşul") 

1975  | 

]  Spielberg  produce  „Jaws"  („Fălci") 

1976  | 

]  „Dersu  Uzala"  primeşte  premiul  Academiei  Americane  de  Film  pentru  cel  mai  bun  film  străin 

1977  | 

]  George  Lucas  produce  „Star  Wars"  („Războiul  stelelor") 

1980  | 

J  „Kagemusha"  primeşte  marele  premiu  la  Festivalul  de  Film  de  la  Cannes 

1990 

D  Kurosawa  primeşte  premiul  pentru  întreaga  carieră  din  partea  Academiei  Americane  de  Film 

1997 

D  „Hana  Bi"  obţine  Leul  de  Aur  la  Festivalul  de  Film  de  la  Veneţia 

1998 

0  Kurosawa  moare  în  Tokio 

2003 

D  „Sen  to  Chihiro  no  Kamikakushi"  („Misterioasa  dispariţie  a  lui  Chihiro")  obţine  premiul  Academiei 

Americane  de  Film  pentru  cea  mai  bună  producţie  de  animaţie 

Viaţa  şi  vremurile 


Primii  paşi  spre  un  nou  univers 
de  posibilităţi  regizorale 

In  tinereţe,  Kurosawa  era  pasionat  de  realizarea  de  fotografii,  demonstrând  totodată  şi  un  talent  deosebit 
pentru  scris.  S-a  dedicat  total  intereselor  culturale.  Mai  târziu,  va  deveni  celebru  pe  plan  mondial  în 
domeniul  cinematografiei.  înainte  de  a-şi  face  fulminantul  debut,  Kurosawa  va  rămâne  ani  întregi  în 
obscuritate.  Aşadar,  ce  viaţă  a  dus  Kurosawa? 


Tinereţea  genialului  regizor 


Poreclit  „Plângăciosul  Konbeto” 

Kurosawa  îşi  va  aminti  mereu  una  dintre 
întâmplările  sale  din  fragedă  copilărie,  când 
avea  abia  un  an.  A  intrat  dezbrăcat  într-un  bazin  cu 
apă.  A  clătinat  bazinul  atât  de  puternic  încât  acesta 
s-a  răsturnat,  aruncându-l  pe  micul  Akira  pe 
podea.  Zdruncinat  şi  speriat,  a  început  să  plângă; 
senzaţia  de  atunci  la  atingerea  podelei  şi  ima¬ 
ginea  strălucitoare  a  luminii  lămpii  care  se  răs¬ 
pândea  asupra  lui  aveau  să  îi  rămână  adânc  înti¬ 


părite  în  memorie.  Se  spune  că  memoria  şi  ima¬ 
ginaţia  sunt  strâns  legate,  iar  la  vremea  acestui 
incident.  Kurosawa  îşi  dezvoltase  deja  o  memo¬ 
rie  deosebită. 

Akira  Kurosawa  s-a  născut  la  data  de  23  mar¬ 
tie  1910,  fiind  cel  mai  mic  dintre  cei  opt  copii 
(patru  băieţi  şi  patru  fete)  ai  familiei.  Cu  un  an  îna¬ 
inte.  Ito  Harubumi  (fondatorul  Rikken  Seiyukai  - 
Partidul  Liberal  Constituţional)  fusese  asasinat, 


Âkira  Kurosawa 


l^^mul-chgie 

KEINOSUKE  UEKUSA 


Keinosuke  Uekusa  a  fost  colegul  lui  Akira  Kurosawa  în 
şcoala  primară.  Mai  târziu,  Uekusa  va  deveni  scenarist  şi  va 
participa  la  activităţile  regizorale  ale  lui  Kurosawa. 

La  şcoala  primară,  Uekusa  era  mai  emotiv  chiar  decât 
Kurosawa.  Aveau  firi  asemănătoare  şi,  astfel,  au  devenit 
foarte  buni  prieteni.  Uekusa  era  un  copil  sensibil  şi  fra¬ 
gil,  însă  prietenia  celor  doi  l-a  făcut  să  treacă  peste  acest 
obstacol.  în  anul  al  treilea,  din  cauza  unor  circumstanţe 
familiale,  cei  doi  au  fost  nevoiţi  să  se  despartă,  însă  se  vor 
reîntâlni  mai  târziu;  din  întâmplare  se  vor  lovi  unul  de  celă¬ 
lalt  la  un  colţ  de  stradă  in  Ginza;  mai  apoi  se  vor  întâlni 
la  studiourile  de  film  Toho.  Uekusa  va  scrie,  mai  târziu,  o 
carte  despre  experienţele  sale  cu  prietenul  său,  Kurosawa. 
Cartea  prezintă,  în  detalii  minuţioase,  modul  în  care  cei  doi 
au  lucrat  împreună  la  realizarea  de  filme.  Erau  de  nedes¬ 


părţit,  fiind  îndeajuns  de  înzestraţi  cu  talente  extraordi¬ 
nare  şi  perfect  compatibile  pentru  a  se  putea  considera 
norocoşi.  Această  prietenie  din  copilărie  a  fost  cea  care 
a  pus  bazele  dezvoltării  talentului  lui  Akira  Kurosawa.  La 
rândul  său,  în  autobiografia  sa,  Kurosawa  pune  dezvolta¬ 
rea  sa  din  copilărie  pe  seama  influenţei  a  trei  oameni;  fra¬ 
tele  său  Heigo,  profesorul  Keiji  Tachikawa  şi  prietenul  său, 
Keinosuke  Uekusa. 

Kurosawa  scrie  în  autobiografia  sa  despre  faptul  că 
atunci  când  s-a  reîntâlnit  cu  Uekusa,  cei  doi  au  rememo¬ 
rat  cu  nostalgie  clipele  copilăriei.  Conform  vechii  lor  „repu¬ 
taţii"  de  tineri  sensibili,  emoţia  i-a  cotropit  şi  de  această 
dată,  fiind  cât  pe  ce  să  izbucnească  în  lacrimi.  Uekusa  a 
murit  în  anul  1993,  cu  cinci  ani  înaintea  morţii  prietenu¬ 
lui  său,  Kurosawa. 


iar  Japonia  se  afla  într-o  gravă  situaţie  de  criză  şi 
nesiguranţă.  Kurosawa  s-a  născut  în  această  eră, 
într-o  familie  de  descendenţi  ai  samurailor;  el  era 
însă  un  copil  firav  şi  bolnăvicios,  foarte  sensibil  şi 
care  plângea  frecvent.  Pe  când  era  doar  un  băie¬ 
ţel,  sora  lui  l-a  dus  la  un  film  în  care  se  derula  o 
scenă  cu  un  câine  care  moare.  După  ce  a  vizionat 
această  scenă  tristă,  a  plâns  pe  tot  drumul  spre 
casă.  Episodul  demonstrează  cât  de  sensibil  emo¬ 
ţional  era  Kurosawa. 

La  şcoala  elementară  nu  va  avea  parte  de  o  peri¬ 
oadă  prea  plăcută.  Fiind  mereu  comparat  cu  fra¬ 
tele  său  mai  mare  şi  rezultatele  excelente  ale  aces¬ 
tuia,  Kurosawa  nu  reuşea  să  fie  decât  un  elev  lent 
şi  care  rămânea  mai  mereu  în  urma  colegilor  săi 


la  învăţătură.  Deseori  era  bruscat,  după  care  plân¬ 
gea  încontinuu.  Din  acest  motiv  şi-a  atras  porecla 
„nakimushi  Konbeto"  Lplângăciosul  Konbeto"), 
„Smiorcăitul”,  după  numele  unui  personaj  dintr-un 
cântec  la  modă.  Mai  târziu,  Kurosawa  va  descrie 
experienţa  sa  la  şcoală  ca  fiind  una  de  coşmar. 

Oportunitatea  unei  metamorfoze 

în  perioada  celui  de-al  treilea  an  la  şcoala  ele¬ 
mentară,  Korosawa  a  început  să  se  transforme 
într-un  tânăr  energic  şi  bine  făcut.  Viaţa  sa  avea  să 
se  schimbe  radical  sub  influenţa  fratelui  său  mai 
mare,  Heigo,  a  colegului  său  Keinosuke  Uekusa, 
precum  şi  a  profesorului  Keiji  Tachikawa. 

Prima  dată  îl  va  întâlni  pe  Tachikawa  la  cur¬ 
sul  de  arte;  acest  profesor  îşi  îndemna  elevii  să 
redea  lucrurile  aşa  cum  îşi  doresc,  într-o  mani¬ 
eră  liberă,  mai  degrabă  decât  să  deseneze  într-un 
mod  realist.  Văzându-i  picturile,  Tachikawa  des¬ 
coperă  talentul  lui  Kurosawa  şi  îşi  exprimă  apreci¬ 
erea  în  faţa  clasei.  Până  atunci,  Kurosawa  fusese 
convins  că  este  lipsit  de  talent,  dar  gestul  profe¬ 
sorului  său  i-a  dat  aripi  şi  încredere  în  sine.  Din 
acest  moment,  Kurosawa  nu  a  mai  urât  şcoala  şi 
a  început  chiar  să  ia  note  tot  mai  bune  şi  la  cele¬ 
lalte  materii. 

Pe  lângă  orele  obişnuite,  în  anul  al  cincilea, 
Kurosawa  a  învăţat  şi  arte  marţiale,  Kendo  („calea 
săbiei").  Zilnic  mergea  o  oră  pe  jos  către  locul  său 
de  antrenament  Ldojo"  sau  „locul  iluminării"), 
într-o  zi,  câţiva  băieţi  de  la  o  altă  şcoală  l-au  aştep¬ 
tat  şi  l-au  atacat,  însă  Kurosawa  devenise  atât  de 
abil  în  tehnicile  de  autoapărare  încât  a  reuşit  să  îi 
pună  la  punct  pe  agresori. 

La  ceremonia  de  absolvire  a  şcolii,  Kurosawa 
a  fost  însărcinat  să  prezinte  un  discurs  ca  repre¬ 
zentant  al  absolvenţilor.  Este  momentul  în  care  a 
încheiat  un  ciclu  de  viaţă. 


Viata  si  vremurile 


Ape  învolburate  se  izbesc  de  mal 


Extinderea  orizonturilor 

In  perioada  de  început  a  gimnaziului,  eveni¬ 
mentele  din  exterior  erau  pentru  Kurosawa,  după 
cum  el  însuşi  spunea,  asemeni  vuietului  vântu¬ 
lui  şi  ploii  în  afara  unei  sere.  Totuşi,  în  această 
perioadă,  ochii  săi  se  vor  deschide  treptat  asupra 
lumii  din  jurul  său,  reuşind  să-şi  creeze  propria 
viziune  asupra  vieţii. 

Kurosawa  a  fost  nevoit  să  meargă  la  o  şcoală 
diferită  decât  cea  pe  care  a  ales-o  iniţial,  după 
ce  a  fost  respins  la  examenul  de  admitere.  Deşi 
nu  era  şcoala  pe  care  şi-o  dorise,  aceasta  avea 
câţiva  profesori  foarte  buni  şi  sub  îndrumarea  lor, 
Kurosawa  a  început  să  îşi  contureze  o  imagine  a 
ceea  ce  îşi  dorea  să  facă  în  viaţă.  în  această  peri¬ 
oadă,  a  citit  lucrările  lui  Doppo  Kunikuda  şi  Ivan 
Turgheniev;  în  zilele  libere  viziona  filme. 

Două  evenimente  aveau  să  îi  ofere  o  altă  per¬ 
spectivă  asupra  lumii.  Primul  a  fost  marele  cutre¬ 
mur  Kanto,  iar  cel  de-al  doilea  a  avut  loc  în  vara 
pe  care  şi-a  petrecut-o  pe  tărâmurile  strămo¬ 
şeşti  ale  familiei  Kurosawa,  în  prefectura  Akita. 
Familia  Kurosawa  nu  a  fost  afectată  de  cutremur, 
însă  împrejurimile  au  fost  total  distruse,  făcându-i  pe 
oameni  tot  mai  conştienţi  asupra  forţei  dezlănţuite  a 


naturii.  Este  momentul  în  care  descoperă  o  ima¬ 
gine  pe  care  nu  o  ştia,  cea  a  disperării  umane: 
oameni  îngroziţi  alergau  care  încotro.  încercând 
să  se  salveze  de  sub  furia  dezastrului  abătut  asu¬ 
pra  lor. 

Kurosawa  iubea  natura,  iar  perioada  petre¬ 
cută  în  Akita  va  deveni  una  dintre  experienţele 
sale  definitorii.  Era  impresionat  de  modul  în  care 
lumea  naturii  era  străbătută  de  un  flux  conti¬ 
nuu,  dar,  cu  toate  acestea,  părea  neschimbătoare. 
Timpul  petrecut  alături  de  ţăranii  care  locuiau  în 
mijlocul  naturii  a  reprezentat  pentru  el  o  expe¬ 
rienţă  suprinzătoare  şi  emoţionantă,  în  acelaşi 
timp. 

Vara  petrecută  în  Akita  va  semnifica,  de  fapt, 
sfârşitul  unui  capitol  al  vieţii  lui  Kurosawa. 
Lucrurile  se  vor  schimba  considerabil  pentru 
Kurosawa.  La  scurt  timp  după  ce  a  absolvit  gim¬ 
naziul,  a  început  să  depună  eforturile  necesare 
pentru  a  deveni  pictor. 

Kurosawa  a  început  să  participe  la  cursurile 
şcolii  de  pictură.  Cu  toate  acestea,  nu  a  reuşit  să 
ia  examenele  de  admitere  la  Academia  de  Arte  din 
Tokio.  Anul  următor  a  câştigat  un  concurs  de  artă. 


Akira  Kurosawa 


dar  presiunile  unui  nou  mediu,  mult  prea  agitat 
pentru  Kurosawa,  îl  vor  sufoca  şi  dezorienta. 

Labirintul  greutăţilor 

La  vârsta  de  18  ani,  Kurosawa  s-a  angajat  la  com¬ 
pania  P.C.L.  (astăzi,  Toho).  A  descris  această  peri¬ 
oadă  a  vieţii  sale  ca  fiind  cea  în  care  a  fost  prins 
în  labirintul  dificultăţilor.  Blocat  în  lumea  cloco¬ 
titoare  din  jurul  său,  Kurosawa  a  început  să  îşi 
piardă  propria  identitate  şi  direcţie  în  viaţă. 

Japonia  se  afla  la  un  pas  de  a  intra  în  cel  de-al  Doilea 
Război  Mondial.  Kurosawa  nu  reuşise  încă  să  îşi 
pună  la  punct  o  carieră  în  domeniul  picturii.  Lumea 
fusese  măcinată  de  Marea  Criză  Economică,  iar 
preţurile  pentru  produsele  destinate  artei  erau, 
în  consecinţă,  foarte  mari;  Kurosawa  nu  îşi  putea 
permite  aceste  costuri.  Devenise  pasionat  de 
film,  literatură,  muzică  şi  teatru.  Şi  fratele  său, 
Heigo,  era  interesat  de  film;  sub  influenţa  aces¬ 
tuia,  Kurosawa  a  vizionat  o  serie  de  capodopere 
cinematografice. 

în  ciuda  circumstanţelor  vremii,  Kurosawa  a 
reuşit  să  realizeze  câteva  tablouri,  dar  în  foarte 
scurt  timp  va  fi  nemulţumit  de  viaţa  încreme¬ 
nită  şi  de  peisajele  pe  care  le  reda  pe.  pânză.  Va 
deveni  membru  al  unei  asociaţii  artistice  prole¬ 
tare  japoneze,  dar  nici  acest  lucru  îl  mulţumea. 
Se  implicase  în  activităţi  ilegale  ale  mişcării  pro- 

ALIANŢA  ARTISTICĂ  PROLETARĂ  JAPONEZĂ 


La  vârsta  de  19  ani,  Kurosawa  a  devenit 
membru  al  unei  alianţe  a  artiştilor  proletari. 
Aceasta  era  doar  una  dintre  nenumăratele 
mişcări  care  apăruseră  în  comunitatea  artis¬ 
tică  în  timpul  perioadei  Taisho,  o  perioadă 
plină  de  tulburări  politice  şi  sociale.  Noile 
mişcări  artistice  din  Europa,  precum  dada¬ 
ismul,  suprarealismul,  Bauhaus  şi  arta  abs¬ 
tractă  ajunseseră  şi  în  Japonia,  alături  de 
filozofia  socio-politică  marxistă.  Toate  aces¬ 
tea  se  vor  combina  sub  forma  Alianţei  Artis¬ 
tice  Proletare  Japoneze  care  va  revoluţiona 
universul  artistic  al  vremii.  Mişcarea  a  fost 
puternic  influenţată  şi  de  constructivismul 
rus  şi  se  remarca  prin  accentul  pe  eroism  şi 
pe  monumente. 

In  anul  1920  a  fost  organizată  o  convenţie 
dedicată  primei  alianţe  artistice  proletare  din 
Japonia.  Mai  multe  facţiuni  se  vor  impune  şi 
vor  cunoaşte  declinul,  într-o  fluctuaţie  conti¬ 
nuă  de  dominaţie.  Din  acest  haos  ia  naştere 
Liga  Nihon  Musansha  Bijutsu  (Liga  artistică 
proletară  din  Japonia),  care  se  mai  numea  şi 
Nappu.  Sub  conducerea  acesteia  a  fost  înfiin¬ 
ţată  Alianţa  Artistică  Proletară  din  Japonia. 


Această  alianţă  nu  era  interesată  numai 
de  pictură,  ci  avea  influenţe  considerabile 
şi  asupra  literaturii  şi  teatrului.  De  aseme¬ 
nea,  îşi  creionase  un  caracter  politic  şi  ide¬ 
ologic  care  era  în  vogă.  Kurosawa  însă  nu 
era  foarte  influenţat  de  aceste  aspecte  poli¬ 
tice  şi  filozofice. 

In  anul  1929,  Nappu  şi  Alianţa  Artistică 
Proletară  din  Japonia  au  organizat  o  expozi¬ 
ţie  a  artei  proletare.  Şi  Kurosawa  a  prezentat 
cinci  lucrări,  inclusiv  picturi  în  ulei,  în  acua¬ 
relă  şi  chiar  şi  un  afiş.  Lucrarea  sa  în  acua¬ 
relă,  cu  dimensiuni  de  trei  metri  lungime,  se 
va  bucura  de  aprecieri  deosebite. 

Totuşi,  acesta  este  singurul  an  în  care 
Kurosawa  participă  la  o  expoziţie.  După 
acest  moment,  Alianţa  Artistică  Proletară 
din  Japonia  va  deveni  mai  degrabă  un  grup 
politic  decât  unul  artistic;  membrii  alian¬ 
ţei  se  considerau  artişti  care  aduceau  con¬ 
tribuţii  la  activismul  politic.  Poate  din  acest 
motiv,  Kurosawa,  care  iubea  arta  pentru 
artă,  nu  putea  fi  de  acord  cu  această  schim¬ 
bare  ideologică  în  organizaţia  din  care 
făcea  parte. 


letare,  lucru  pe  care  nu  îl  făcea  din  motive  filo¬ 
zofice,  ci  ,  mai  degrabă,  de  dragul  senzaţiei;  va 
face  toate  acestea  timp  de  doi  ani  de  zile.  îşi  pier¬ 
duse  deja  şi  dorinţa  de  a  picta.  Se  mutase  cu  fra¬ 
tele  său;  acesta  lucra  ca  „setsumeisha"  (nara¬ 
tor  pentru  filmele  mute).  Doi  ani  mai  târziu,  o  tra¬ 
gedie  avea  să  îl  zguduie  pe  Kurosawa:  Heigo  s-a 
sinucis.  Se  poate  spune  că  dezvoltarea  interesului 
lui  Kurosawa  pentru  cinematografie  s-a  datorat, 
aproape  în  totalitate,  influenţei  fratelui  său.  Heigo 
îl  ducea  pe  Kurosawa  la  filme  când  erau  mici,  iar 
acesta  din  urmă  nu  pierdea  niciun  film  pe  care  i-l 
recomanda  fratele  său.  întors  la  familia  sa,  pen¬ 
tru  Kurosawa  au  urmat  trei  ani  fără  direcţie  şi  fără 
dorinţa  de  a  găsi  vreuna. 

0  nouă  oportunitate  avea  să  se  ivească  însă. 
Kurosawa  aplicase  pentru  un  post  de  asistent  de 
regie  pentru  P.C.L  şi,  în  mod  surprinzător,  v.a  primi 
un  răspuns  pozitiv.  Deşi  nemotivat,  Kurosawa 
devine  asistent  de  regie,  moment  care  reprezintă 
începutul  carierei  sale  în  cinematografie.  Avea  26 
de  ani.  Poarta  succesului  se  deschisese  pentru 
Kurosawa. 


Viaţa  şi  vremurile 


începuturile  în  cinematografie 


Perioada  P.C.L. 

In  apriue  1936,  Kurosawa  şi-a  luat  în  primire  noul 
post.  Era  bucuros  de  faptul  că  lucra  cu  regizorul 
Kajiro  Yamamoto  despre  care  va  spune  mai  târziu 
că  i-a  fost  cel  mai  preţuit  instructor.  Cu  ajutorul 
marelui  regizor  Yamamoto,  care  se  afla  în  punc¬ 
tul  culminant  al  realizărilor  sale  cinematogra¬ 
fice,  Kurosawa  va  avea  oportunitatea  de  a  dobândi 
cunoştinţe  importante  cu  privire  la  regie,  dar  şi 
învăţăminte  pentru  viaţă. 

Se  pare  că  s-a  realizat  o  conexiunune  mis¬ 
terioasă  între  Kurosawa  şi  Yamamoto,  încă  din 
momentul  în  care  Kurosawa  a  intrat  la  interviul  de 
angajare.  Yamamoto  nu  l-a  întrebat  pe  Kurosawa 
despre  filme,  vorbind,  în  schimb  despre  muzică 
şi  pictură.  Discuţia  entuziastă  cu  privire  la  artiş¬ 
tii  preferaţi  i-a  făcut  să  uite  de  trecerea  timpu¬ 
lui.  Chiar  dacă  şi  alţi  candidaţi  îşi  aşteptau  intra¬ 
rea  la  interviu,  cei  doi  au  continuat  să  discute  până 
seara.  Acest  interviu  destul  de  neobişnuit  i-a  per¬ 
mis  lui  Kurosawa  să  obţină  postul  fără  probleme. 

Yamamoto  a  făcut  tot  ceea  ce  a  putut  pentru  a 
dezvolta  noua  generaţie  de  regizori.  îi  va  încre¬ 
dinţa  asistentului  său  o  serie  de  sarcini  regizo¬ 
rale  şi  nu  îl  deranja  utilizarea  proprieri  sale  munci 
drept  catalizator  pentru  cultivarea  noilor  talente. 

Astfel,  tânăra  generaţie  se  bucura  de  o  activitate 


relaxată  la  P.C.L.;  Kurosawa  s-a  folosit  de  această 
ocazie  pentru  a  deveni,  în  foarte  scurt  timp,  regi¬ 
zor.  Voia  să  se  dedice  atât  de  mult  studiului  activi¬ 
tăţii  regizorale  încât  ajunsese  să  urască  faptul  că 
trebuia  să  doarmă.  Deoarece  Kurosawa  a  devenit 
regizor  în  perioada  în  care  era  încă  asistent,  inevi¬ 
tabil  au  apărut  anumite  fricţiuni  între  el  şi  colegii 
săi  de  la  P.C.L.  Yamamoto  i-a  cerut  lui  Kurosawa 
să-i  promită  că  nu  va  face  niciun  compromis  ca 
regizor,  indiferent  de  părerea  celorlalţi.  Kurosawa 
îşi  va  păstra  cu  sfinţenie  promisiunea,  până  în 
ultima  zi  a  vieţii  sale. 

în  această  perioadă,  Kurosawa  va  mai  avea  parte 
de  oîntâlnire  deosebită.  Nagaharu  Yodogawa  lucra 
în  departamentul  de  publicitate  al  P.C.L.,  iar  mai 
apoi  va  fi  un  apreciat  critic  de  film.  Prietenia  lui 
Kurosawa  şi  Yodogawa  se  va  prelungi  pe  tot  restul 
vieţii  celor  doi.  în  această  perioadă,  Kurosawa  a 
început  să  o  admire  în  secret  pe  actriţa  Hideko 
Takamine. 

Pe  când  lucra  ca  asistent  de  regie,  Yamamoto  i-a  dat 
o  serie  de  sfaturi  lui  Kurosawa.  Yamamoto  i-a  spus 
ucenicului  său  că  un  regizor  trebuie  să  fie  capa¬ 
bil  să  creeze  un  scenariu.  în  caz  contrar,  filmul  va 
fi  un  eşec.  Kurosawa  şi-a  asumat  acest  sfat  şi  a 
început  să  lucreze  asupra  scenariilor. 


Akira  Kurosawa 


I 


Atunci  când  nu  avea  de  lucru  pe  platou,  noap¬ 
tea  târziu,  Kurosawa  realiza  scenarii.  Ştia  că  dacă 
scrie,  fie  doar  şi  numai  o  pagină  pe  zi,  într-un  an 
va  aduna  suficient  material  pentru  un  scenariu 
destul  de  consistent.  Deseori  lucra  la  scenariile 
sale  până  în  zori.  în  cele  din  urmă,  aceste  mate¬ 
riale  aveau  să  fie  transformate  în  filme.  în  anul 
1942,  Kurosawa  a  avut  ocazia  de  a  lucra  ca  regizor. 
Filmul  pe  care  l-a  realizat  este  ..Sanshiro  Sugata", 
lansat  în  anul  1943.  Filmările  începuseră  în  luna 
decembrie  a  anului  1942. 

Kurosawa  a  mărturisit,  mai  târziu,  că  a  fost  des¬ 
tul  de  tensionat  atunci  când  a  lucrat  pentru  prima 
dată  ca  regizor. 

Se  întrezăreşte  un  maestru 

Filmul  ..Sanshiro  Sugata"  a  fost  criticat  de 
Ministerul  Afacerilor  Interne  pentru  indezirabi¬ 
lele  scene  de  dragoste  în  stil  „western",  după 
examinarea  acestuia  de  către  cenzură.  Regizorul 
Yasujiro  Ozu  l-a  susţinut  pe  Kurosawa,  iar,  în 
cele  din  urmă,  filmul  a  primit  avizul  autorităţilor. 
Beneficiind  de  un  mare  succes  de  casă,  precum 
şi  de  recunoaşterea  marelui  regizor  Ozu,  filmul 
„Sanshiro  Sugata"  s-a  dovedit  a  fi  un  debut  exce¬ 
lent  pentru  Kurosawa. 

Trăsăturile  distinctive  ale  filmelor  lui  Kurosawa, 
în  timpul  războiului  şi  după  încheierea  acestuia, 
reprezintă  spiritul  umanist  al  celor  născuţi  în  peri- 


i  Tokio,  7n  urma  bombardamentelor.  în  ultimul 
an  al  celui  de-al  Doilea  Război  în  Japonia  au  fost 
lansate  numai  douăsprezece  filme. 


oada  Meiji,  precum  şi  o  sinteză  între  comedie  şi 
elementele  de  acţiune/divertisment.  Totuşi,  cea 
de-a  doua  lucrare  a  sa.  „Ichiban  Utsukushiku" 
(„Cel  mai  frumos")  pune  accent  pe  trăsăturile 
umaniste  ale  personajelor  sale,  dintr-o  perspec¬ 
tivă  realistă.  Filmul  prezintă  viaţa  unor  femei  care 
lucrează  într-o  fabrică  de  produse  optice.  în  vede¬ 
rea  pregătirii  actriţelor  pentru  roluri,  Kurosawa 
le-a  supus  experienţei  de  a  lucra  într-o  astfel  de 
fabrică  şi  chiar  de  a  dormi  acolo,  conferind  astfel 
filmului  un  aer  realist,  documentar.  în  anul  1945, 
Kurosawa  s-a  căsătorit  cu  actriţa  principală  a 
acestui  film,  Yoko  Yaguchi. 

Kurosawa  era  cunoscut  în  această  perioadă 
şi  pentru  stilul  regizoral  foarte  strict  şi  care 
nu  admitea  niciun  fel  de  compromisuri.  Filmul 
din  anul  1945,  „Tora  no  0  wo  Fumu  Otokotachi" 
(„Bărbaţii  care  calcă  pe  coada  tigrului")  este,  de 
asemenea,  produsul  stilului  său  regizoral.  Unul 
dintre  actorii  care  joacă  în  acest  film  va  mărtu¬ 
risi  mai  târziu  că  regizorul  Kurosawa  era  destul 
de  sever.  Stilul  său  rigid  îi  va  atrage  renumele  de 
„Kurosawa  Tenko"  („împăratul  Kurosawa"). 

Deşi  Japonia  era  în  ruine  după  încheierea  răz¬ 
boiului,  oamenii  continuau  să  aibă  aspiraţii  şi 
încercau  să  scape  de  suferinţe,  refugiindu-se  în 
film.  „Subarashiki  Nichiyobi"  („0  duminică  minu¬ 
nată"),  filmul  său  din  1947,  este  povestea  întâlnirii 
unui  cuplu  de  oameni  săraci,  o  poveste  sensibilă 
care  a  adus  din  nou  în  prim-plan  viziunea  uma¬ 
nistă  a  lui  Kurosawa.  Cu  toate  acestea,  în  peri¬ 
oada  de  maturitate  regizorală  a  lui  Kurasawa,  în 
anii  '50-'60,  producţiile  sale  vor  deveni  mult  mai 
radicale. 


,  Biblioteca  de  amintiri 


POVESTEA  LUI  HEIKE' 


Filmul  „Heike  Monogatari"  („Povestea  lui 
Heike")  este  o  lucrare  epică  a  literaturii  japo¬ 
neze  care  prezintă  istoria  clanurilor  Taira  şi 
Minamoto,  precum  şi  lupta  lor,  celebrul  Răz¬ 
boi  Genpei.  Kurasawa  intenţiona  de  mult 
timp  să  ecranizeze  această  povestire.  Moti¬ 
vul  principal  era  faptul  că  în  povestire  erau 
implicate  foarte  multe  personaje  asupra 
cărora  trebuia  concentrată  o  atenţie  deo¬ 
sebită.  Emoţiile  şi  firile  tuturor  personajelor 
sunt  redate  în  detaliu  prin  intermediul  acţiu¬ 
nilor  lor;  Kurosawa  ţinea,  în  mod  deosebit,  ca 
fiecare  scenă  să  fie  exprimată  cu  intensitate. 


In  mai  multe  interviuri  acordate,  Kurosawa 
spunea  că  oricine  s-a  născut  în  Japonia  tre¬ 
buie  să  citească  „Heike  Monogatari",  deoarece 
aceasta  este  o  lucrare  reprezentativă  a  literatu¬ 
rii  japoneze;  doarece  voia  ca  întreaga  lume  să  o 
cunoască,  a  decis  să  o  transpună  într-un  film. 

Un  astfel  de  proiect  solicita  însă  o  sumă 
foarte  mare  de  bani.  în  plus,  era  foarte  dificil 
de  realizat  o  reproducere  după  armura  lui 
Heike.  Se  iveau  tot  felul  de  astfel  de  compli¬ 
caţii  care,  în  cele  din  urmă,  vor  afecta  inte¬ 
gritatea  povestirii.  De  aceea,  „Heike  Mono¬ 
gatari”  nu  ajunge  să  fie  proiectat  pe  ecran. 


Viata  si  vremurile 


Activ  peste  graniţă 

Atingerea  limitelor  cinematografiei 

Actorul  toshiro  mifune  va  fi  protagonistul 
filmului  „Yoidore  Tenshi"  („înger  beat"),  reali¬ 
zat  în  anul  1949,  şi  va  apărea  în  mai  multe 
filme  ale  lui  Kurosawa.  Fumio  Hayasaka,  pe  care 
Kurosawa  îl  considera  un  geniu  artistic,  va  realiza 
coloana  sonoră.  Hayasaka  este  cel  care  va  com¬ 
pune  muzica  tuturor  filmelor  lui  Kurosawa,  deve¬ 
nind,  în  acelaşi  timp,  un  prieten  de  nădejde  al 
regizorului. 

La  acea  vreme,  Kurosawa  experimentase  deja 
noile  tehnici  cinematografice.  De  exemplu.  în  „Nora 
Inu"  („Câine  vagabond"),  lansat  pentru  public  în 
anul  1949,  Kurosawa  a  utilizat  teleobiectivul. 

în  anul  1950,  Kurosawa  a  început  filmările  la 
„Rashomon".  Actorul  principal  urma  să  fie  Toshiro 
Mifune,  Fumio  Hayasaka  era  însărcinat  cu  realiza¬ 
rea  coloanei  sonore,  iar  Kazuo  Miyagawa  avea  să 
fie  operatorul  de  imagine.  Kurosawa  considera  că 
aceşti  oameni  alcătuiau  ansamblul  perfect  pen¬ 
tru  realizarea  filmului.  Acţiunea  filmului  avea  loc 
într-o  zonă  de  pădure,  iar  platoul  era  prevăzut  cu 
o  imensă  poartă  de  templu. 

Pentru  prima  dată,  Kurosawa  se  aventura  într-o 
pădure  cu  camera  de  filmat. 


în  timpul  filmărilor  din  pădure 
au  existat  diverse  întâmplări 
interesante;  o  ploaie  torenţi¬ 
ală  avea  să  se  reverse  peste 
întreaga  echipă  de  producţie.  Tot 
acum  Kurosawa  experimentează 
cu  îndrăzneală  focalizarea  came¬ 
rei  direct  pe  soare,  un  lucru  care 
era  considerat  la  acea  vreme  un 
tabu.  Kurosawa  voia  realism  şi 
frumuseţe  în  filmul  său,  iar  acto¬ 
rul  principal,  Miyagawa  i-a  depă¬ 
şit  aşteptările.  Este  momentul 
în  care  Kurosawa  este  pe  deplin 
mulţumit  de  realizările  sale  cine¬ 


matografice. 

Cartea  lui  Ryunosuke  Akutagawa,  „Yabu  no 
Naka"  („în  mormânt")  a  reprezentat  materia- 
lul-sursă  pentru  filmul  „Rashomon".  conside¬ 
rat  capodopera  cinematografică  a  lui  Kurosawa; 
aceasta  prezintă  aspectele  întunecate  ale  sufle¬ 
tului  uman.  La  vremea  lansării  sale,  filmul  nu  a 
fost  foarte  bine  primit.  Directorul  de  studio  con¬ 
sidera  că  filmul  nu  este  inteligibil.  Nu  va  deveni 


„Rashomon",  filmul  care 
a  obţinut  Leul  de  Aur  la 
cea  de-a  douăsprezecea 
ediţie  a  Festivalului  de  Film 
de  la  Veneţia.  în  această 
producţie  au  fost  utilizate 
foarte  puţine  lumini;  în 
schimb,  s-a  folosit  lumina 
naturală,  reflectată  de 
oglinzi,  tehnică  ce  a 
evidenţiat  personajele. 


i  Kurosawa  era  un  mare 
admirator  al  scriitorului  rus 
Feodor  Dostoievski.  încă  de 
tânăr.  îi  plăcea  cel  mai  mult 
romanul  „Idiotul".  Kurosawa 
rezona  cu  acele  demonstraţii 
de  generozitate  în  mijlocul  unor 
situaţii  fără  ieşire,  descrise  de 
Dostoievski  în  romanele  sale. 


CĂLĂTORII  ÎN  TIMP 


RĂDĂCINILE  FILMOGRAFIEI  LUI  KUROSAWA 


Kurosawa  era  un  cititor  pasionat,  vădind  un  mare  apetit  pentru  literatură.  Este 
recunoscut  pentru  utilizarea  elementelor  specifice  operei  literare  a  lui  Dosto¬ 
ievski  şi  a  lui  Shakespeare,  ca  motive  ale  scenariilor  sau  producţiilor  sale. 

Kurosawa  a  citit  „Idiotul"  de  Dostoievski  de  şapte  ori,  tocmai  pentru  a  reda 
fidel  pe  ecran  trăsăturile  romanului.  Devenise,  astfel,  specialist  în  acest  roman, 
mărturisind  că  opera  scriitorului  rus  l-a  marcat  şi  l-a  urmărit  multă  vreme. 

Deşi  porneşte  de  la  opera  dramatică  „Regele  Lear"  a  lui  Shakespeare,  acţi¬ 
unea  filmului  „Ran"  se  desfăşoară  în  lumea  samurailor  războinici  ai  Japoniei. 
Romanul  lui  Ed  McBain„King's  Ransom"  a  stat  la  baza  filmuluijengoku  to  Jigoku" 


Anul 

Numele  filmului 

Materialul-sursă  şi/sau  autorul 

1945 

„Bărbaţii  care  calcă  pe  coada 
tigrului"|„Tora  no  0  wo  Fum 
Otokotachi") 

„Kanjincho”,  piesă  de  teatru 
„Kabuki";  „Ataka”,  piesă 
de  teatru  „Noh" 

1949 

„Duel  tăcut" 

1  „Shizukanaru  ketto") 

Piesa  de  teatru  a  lui  Kazuo  Kikuta 

1950 

„Rashomon" 

Ryunosuke  Akutaqawa, 

1951 

„Idiotul'I.Hakuchi") 

„Idiotul",  F.  M.  Dostoievski 

1952 

„A  trăi"(_lkiru") 

„Moartea  lui  Ivan  llici". 

Lev  Tolstoi 

1957 

„Hăul”  („Donzoko") 

„Din  adâncuri".  Maxim  Gorki 

1961 

„Garda  de  corp  [„Yoiimbo”) 

„Recolta  roşie”,  Samuel  Dashiell  Hammett 

1962 

„Tsubaki  Sanjuro" 

„Zile  liniştite",  Shuqoro  Yamamoto 

1963 

„Paradis  şi  infern 
"LTenqoku  to  Jiqoku”) 

„A  Kinq's  Ransom",  Ed  McBain 

1965 

„Barbă  Roşie”  („Akahiqe"! 

„Akahiqe",  Shuqoro  Yamamoto 

1970 

„Dodesukaden" 

„Kisetu  no  Nai  Machi  Shugoro". 

Shuqoro  Yamamoto 

1975  j  „Dersu  Uzala" 

„Dersu  Uzala",  Vladimir  Arseniev 

1985  !  ..Ran" 

„Reqete  Lear",  William  Shakespeare 

1991  j  „Rapsodie  de  august" 

(„Hachigatsu  no  „Nabe  no  Naka", 

Kiyoko  Murata 

1993  „încă  nu!"  („Mâdadayo") 

Eseuri  şi  autobiografie,  Hyakken  Uchida 

(„Paradis  şi  infern"),  a  cărui  acţiune  se  petrece  în  Japonia  modernă.  Lucrările  pe 
baza  cărora  au  fost  realizate  filmele  sale  reprezintă  tot  atâtea  indicii  cu  privire  la 
mesajele  subtile  pe  care  le-a  inclus  în  lucrările  sale  cinematografice. 


Akira  Kurosawa 


un  succes  de  casă.  Următorul  său  film,  „Hakuchi" 
(„Idiotul")  va  fi,  de  asemenea,  un  eşec.  din  punct 
de  vedere  al  încasărilor,  iar  următorul  film  pe  care 
Kurosawa  îl  planificase  va  fi  anulat.  Era  prima 
mare  perioadă  de  eşec  din  cariera  regizorală  a 
lui  Kurosawa.  Această  perioadă  se  va  dovedi  a  fi 
însă  scurtă. 

Provocare  internaţională 

Eşecurile  sale  recente  îl  îngrijorau,  însă  un  eve¬ 
niment  fericit  avea  să  îi  însenineze  cariera: 
„Rashomon"  va  câştiga  premiul  Leul  de  Aur  la 
Festivalul  Internaţional  de  la  Veneţia  din  septem¬ 
brie  1951.  Cariera  regizorală  a  lui  Kurosawa,  era 
acum  străbătută  de  un  suflu  de  viaţă  nou. 

Guiliana  Stramigioli,  o  personalitate  marcantă 
a  cinematografiei  italiene  a  propulsat  filmul  lui 
Kurosawa  către  recunoaşterea  pe  care  acesta  o 
merita.  La  recomandarea  ei,  filmul  a  intrat  în  con¬ 
curs;  datorită  eforturilor  sale,  lumea  cinemato¬ 
grafică  a  devenit  conştientă  de  calitatea  cinema¬ 
tografiei  japoneze. 

în  ziua  decernării  premiului,  Kurosawa  fusese 
la  pescuit;  se  întorcea  spre  casă  dezamăgit  deoa¬ 
rece  îşi  stricase  undiţa.  Când  a  intrat  în  casă,  soţia 
sa  i-a  sărit  în  braţe,  dându-i  vestea  cea  bună  şi 
felicitându-l. 

Kurosawa  uitase  total  de  faptul  că  filmul  său 
intrase  în  competiţia  organizată  de  festivalul  de 
film.  Japonezii  erau  demoralizaţi  de  pierderea 
suferită  în  cel  de-al  Doilea  Război  Mondial,  însă 
primul  succes  al  unui  regizor  japonez  pe  scena 
internaţională  a  consolidat  într-un  fel  încrederea 
naţiunii  în  potenţialul  său  artistic.  în  acel  decem¬ 
brie,  „Rashomon"  a  fost  lansat  la  New  York;  în 
anul  1952,  filmul  va  câştiga  Premiul  Academiei 
Americane  de  Film  pentru  cel  mai  bun  film  străin. 
Filmul  a  fost  apreciat  în  Europa  pentru  valoarea 
estetică,  iar  în  America,  pentru  acţiune.  Scriitorul 
şi  regizorul  Norman  Mailer  i-a  trimis  o  scrisoare 
lui  Kurosawa  în  care  îşi  exprima  aprecierile  pen¬ 
tru  renaşterea  adusă  regiei  japoneze.  Filmul  va 
influenţa  lumea  cinematografică,  în  special  cine¬ 
matografia  asiatică,  şi  îi  va  inspira  pe  tinerii  care 
visau  să  devină  regizori. 

„Ikiru"  („A  trăi")  este  primul  film  realizat  de 
Kurosawa  după  ce  a  câştigat  Leul  de  Aur.  Filmările 
au  început  în  luna  martie  a  anului  1952,  perioadă 
în  care  era  supranumit  „împăratul  Kurosawa".  Era 
foarte  sever  şi  de  temut;  deseori  ţipa  la  asistenţii  săi, 
aşa  cum  însuşi  mentorul  său  Yamamoto  o  făcuse;  cu 
toate  acestea,  a  depus  eforturi  deosebite  pentru  a-i 
instrui  pe  aceştia. 

„Ikiru"  este  povestea  unui  om  bolnav  de  cancer 
care  mai  are  doar  trei  luni  de  trăit.  Filmul  debu¬ 
tează  cu  imaginea  estompată  a  unei  radiografii  care 
prezintă  boala.  Povestea  filmului  este  redată  sub 


forma  secvenţelor  retrospective  (flashback-uri). 
Această  structură  narativă  extraordinară  va  impre¬ 
siona  publicul  din  întreaga  lume;  la  sfârşitul  filmu¬ 
lui,  spectatorii  izbucneau  în  aplauze  furtunoase,  o 
reacţie  des  întâlnită  în  sălile  de  cinema  după  vizio¬ 
narea  lui  „Ikiru”. 

Una  dintre  cele  mai  apreciate  scene  din  film 
este  cea  în  care  actorul  principal  se  dă  în  leagăn  şi 
începe  să  cânte,  un  moment  care  înglobează  sem¬ 
nificaţii  ale  morţii  şi  ale  vieţii,  deopotrivă.  Dacă 
„Rashomon"  este  o  cristalizare  a  realismului  şi  a 
dinamismului,  în  schimb  „Ikiru"  reprezintă  desă¬ 
vârşirea  modului  de  exprimare  a  umanismului  lui 
Kurosawa.  înfăţişând  fidel  viziunea  lui  Kurosawa 
asupra  vieţii,  aceste  două  filme  îi  vor  aduce  regi¬ 
zorului  japonez  celebritatea  internaţională. 


Kurosawa  l-a  îndrumat 
pe  actorul  principal  să  cânte 
într-o  manieră  neobişnuită, 
aproape  nepământeană,  lucru 
care,  de  altfel,  va  face  celebră 
această  scenă  emoţionantă 
din  „Ikiru”  LA  trăi"). 


Viata  si  vremurile 


Pe  culmile 
succesului 


Luptă  şi  viaţă 

Kurosawa  era  considerat  acum  maestrul 
regiei  cinematografice  japoneze.  Următorul  său 
film,  „Shichijin  no  Samurai"  („Cei  şapte  samu¬ 
rai"),  lansat  în  anul  1954,  reprezintă  încercarea 
acestuia  de  a  combina  frumuseţea,  realismul  şi 
povestea.  Filmul  avea  să  devină  mai  renumit  decât 
..Rashomon". 

Aşa  cum  făcea  de  obicei,  Kurosawa  monitoriza 
cinematografia  americană.  Aprecia,  în  special, 
producţiile  lui  John  Ford.  Intenţiona  să  realizeze 
o  scenă  pe  care  marii  regizori  occidentali  ca  Ford 
nu  au  făcut-o  niciodată  şi  care  ar  fi  fost  foarte  greu 
de  copiat.  A  realizat  acest  lucru,  filmând  în  ploaie 
o  scenă  a  punctului  culminant  al  unei  bătălii  din 
..Cei  şapte  samurai".  Pentru  a  imprima  acestei 
scene  un  caracter  cât  mai  realist  cu  putinţă,  erau 
necesare  tehnici  noi. 


Omul-cheie 


John  Ford  este  unul  dintre  cei  mai  reprezen¬ 
tativi  regizori  ai  genului„western".  Kurosawa 
îl  respecta  în  mod  deosebit.  Utilizarea  sec¬ 
venţelor  dinamice,  de  acţiune  este  marca 
lui  Ford,  însă  este  recunoscut  şi  pentru  por¬ 
tretizarea  oamenilor  săraci,  dar  curajoşi. 
Idealul  umanist  şi  scenele  de  acţiune  ale  lui 
Ford  îl  vor  influenţa  pe  Kurosawa,  influenţă 
demonstrată  de  filmele  sale. 

în  anul  1945,  pe  când  se  filma  la  „Tora  no 
O  wo  Fumu  Otokotachi"  (.Bărbaţii  care  calcă 
pe  coada  tigrului"),  Ford  se  afla  într-o  călă¬ 
torie  în  Japonia  şi  decide  să  viziteze  studi¬ 
oul  lui  Kurosawa;  regizorul  japonez  însă  nu 
ştia  acest  lucru.  în  momentul  în  care  Ford 
a  auzit  numele  regizorului  a  cărui  produc¬ 
ţie  o  urmărea,  a  lăsat  un  bilet,  prin  care  îi 
transmitea  lui  Kurosawa  salutările  sale.  Cei 
doi  se  vor  întâlni  mai  târziu  la  Londra,  oca¬ 
zie  cu  care  Kurosawa  îi  va  mărturisi  regizo¬ 
rului  american  părerile  sale  de  rău  cu  privire 


la  faptul  că  nu  se  întâlniseră  pe  platourile 
sale  de  filmare. 

Ford  a  realizat  130  de  filme,  iar  în  anul 
1973  a  primit  o  distincţie  specială  din  par¬ 
tea  preşedintelui  Richard  Nixon,  pentru 
contribuţiile  sale  aduse  cinematografiei.  Pe 
parcursul  întregii  sale  cariere,  a  ales  pen¬ 
tru  filmele  sale  actori  precum  Henry  Fonda. 
Kurosawa  avea  obi¬ 
ceiul  de  a  spune  că 
i-ar  plăcea  să  devină 
un  regizor  asemeni 
lui  John  Ford. 

►  John  Ford  este,  de 
asemenea,  celebru 
pentru  introducerea 
nativilor  americani 
în  filmele  sale; 
aceştia  primeau 
compensaţii  financiare 
considerabile. 


Akira  Kurosawa 


Kurosawa  era  mereu  în  căutare  de  astfel  de  noi 
tehnici  de  filmare  şi  va  introduce  mereu  cel  puţin 
două  inovaţii  de  acest  gen  în  fiecare  film  al  său. 
Tehnica  sa  multifocalizată,  conform  căreia  acţiu¬ 
nea  era  filmată  simultan  de  mai  multe  camere,  va 
deveni  o  obişnuinţă  pentru  împătimiţii  filmelor. 

Ultima  scenă  de  mare  impact  din  „Cei  şapte 
samurai"  a  fost  filmată  în  mijlocul  iernii;  în  timpul 
filmărilor,  actorii  au  fost  stropiţi  cu  apă  printr-un 
furtun.  în  ciuda  acestor  scene  foarte  grele,  actorii 
s-au  descurcat  de  minune.  Visul  lui  Kurosawa  de 
a  crea  imagini  care  să  prezinte  limitele  tragediei 
umane  a  fost  împlinit  prin  realizarea  acestei  sec¬ 
venţe  de  luptă  crâncenă  care,  la  rândul  ei,  va  avea 
mai  târziu  o  influenţă  deosebită  asupra  tuturor 
regizorilor  din  lume  [inclusiv  George  Lucas). 

în  anul  1955,  Kurosawa  a  început  filmările  la 
filmul  „Ikimono  no  Kiroku"  („Trăiesc  cu  teamă" 
sau,  într-o  traducere  mai  literală,  „Cronica  unei 
vietăţi").  Este  cea  mai  minuţioasă  regie  a  sa  din 
punct  de  vedere  al  accentuării  trăsăturilor  soci¬ 
ale,  înfăţişând  izolarea  şi  teroarea  prin  care  trec 
oamenii  ameninţaţi  de  o  bombă  cu  hidrogen. 
Este,  de  asemenea,  primul  film  profitabil  al  lui 
Kurosawa. 

Prietenul  apropiat  al  lui  Kurosawa,  Fumio 
Hayasaka,  unul  dintre  scenariştii  filmului,  se 
îmbolnăveşte  şi  moare  brusc,  în  timpul  filmărilor. 
Acest  eveniment  neaşteptat  va  influenţa  urmă¬ 
toarele  filme  ale  lui  Kurosawa,  pierzându-şi  acel 
simţ  al  inocenţei  pe  care  îl  păstrase  până  atunci  în 
toate  filmele  sale. 

Filme  şi  detalii 

După  producţia  „Ikimono  no  Kiroku"  („Cronica 
unei  vietăţi"),  filmele  lui  Kurosawa  îşi  vor  pierde 
apectul  filozofic  care  reprezenta  o  trăsătură  dis¬ 
tinctivă  în  filmele  anterioare;  în  schimb,  Kurosawa 


se  va  concentra  pe  realizarea  de  filme  pentru 
amuzamentul  maselor. 

Cu  toate  acestea.  Kurosawa  a  continuat  să  fie 
obsedat  de  realism  şi  sa  acorde  o  atenţie  deose¬ 
bită  detaliilor.  în  filmul  dm  1 961 ,  „Yojimbo"  („Garda 
de  corp")  va  utiliza  pentru  prima  dată  un  efect 
sonor  care  imita  sunetul  produs  de  sfârtecarea 
unui  om.  Se  pare  că  acest  sunet  a  fost  produs  prin 
tăierea  unei  bucăţi  de  carne  cu  un  cuţit.  Kurosawa 
şi-a  menţinut  cele  două  principii:  filmele  au  suc¬ 
ces  datorită  detaliilor  pe  care  le  conţin  şi  trebuie 
să  fie  plăcute.  Subiectul  filmului  din  anul  1963, 
„Tengoku  to  Jigoku"  („Paradis  şi  infern")  este  o 
răpire;  în  acest  film,  Kurosawa  face  referire  con¬ 
stantă  la  planurile  pentru  trenul  japonez  de  mare 
viteză,  făcând  atât  de  multe  apeluri  la  autorităţile 
feroviare  încât  se  pare  că  acestea  începuseră  să 
fie  neîncrezătoare  în  privinţa  lui. 

în  anul  1965,  a  fost  lansat  filmul  „Akahige" 
(„Barbă  Roşie")  care  este  considerat  lucrarea 
reprezentativă  pentru  viziunea  umanistă  a  lui 
Kurosawa.  Este  povestea  oamenilor  săraci  de  la 
sfârşitul  perioadei  Edo  şi  a  unui  medic  care  îi  tra¬ 
tează.  Detalii,  realism  şi  umanism  -  toate  acestea 
au  fost  combinate  în  „Akahige",  evidenţiind  talen¬ 
tul  marelui  regizor  de  a  descrie  condiţia  umană. 
Filmul  a  primit  multe  premii,  iar  actorul  Toshiro 
Mifune  a  fost  apreciat  pentru  rolul  său  în  cadrul 
Festivalului  de  Film  de  la  Veneţia. 

Kurosawa  a  fost  expus  continuu  la  sursele  de 
iluminat  de  pe  platouri,  acest  lucru  periclitându-i 
sănătatea.  De  aceea,  în  această  perioadă  începe 
să  poarte  ochelari  de  soare  de  care  apoi  părea  că 
nu  se  desparte  niciodată.  După  ce  încheia  produc¬ 
ţia  unui  film,  Kurosawa  era  extrem  de  extenuat, 
aproape  incapabil  de  a  mai  face  alte  lucruri.  Se 
spune  că  această  stare  dura  uneori  luni  întregi. 
Avea  55  de  ani.  Trecuse  de  vârful  carierei  sale  şi 
începuse  să  intre  în  declin. 


„Shichijin  no  Samurai" 

(„Cei  şapte  samurai")  (1954) 
a  fost  unul  dintre  cele  mai 
costisitoare  filme  din  istoria 
studiourilor  Toho,  costurile  de 
producţie  depăşind  bugetul 
companiei  pentru  anul  1954. 


Viata  si  vremurile 


Depăşirea 

obstacolelor 


Vise  spulberate 

In  ANUL  1964  au  fost  organizate  la  Tokio  Jocurile 
Olimpice;  până  la  această  dată,  Japonia  se  afla  deja 
pe  drumul  dezvoltării  sale  într-o  superputere  eco¬ 
nomică.  Dezvoltarea  televiziunii  ameninţa  industria 
cinematografică.  Kurosawa  investise  enorm  în  pro¬ 
ducţia  filmelor  sale,  atât  timp,  cât  şi  bani,  deseori 
lovindu-se  de  aspecte  practice  ale  gestionării  studio¬ 
ului.  între  timp,  actorul  său  favorit,  Toshiro  Mifune  îl 
părăseşte  pe  Kurosawa  şi  îşi  deschide  propria  com¬ 
panie  de  producţie. 

în  anul  1966,  Kurosawa  Productions  devine  inde¬ 
pendentă  faţă  de  studiorile  Toho;  deoarece  odată  cu 
dezvoltarea  televiziunii,  filmele  sale  nu  se  mai  bucurau 
de  atât  de  multă  popularitate  în  Japonia,  Kurosawa  a 
început  să  se  axeze  pe  promovarea  acestora  în  afara 
graniţelor.  în  data  de  30  iunie  1966  se  anunţă  produc¬ 
ţia  unui  film  care  se  va  intitula  ..Runaway  Train",  o 
coproducţie  a  Kurosawa  Productions  şi  a  companiei 
americane  de  film,  Embassy  Pictures.  Distribuţia  ar 
fi  trebuit  să  fie  compusă  în  totalitate  din  americani, 
iar  Kurosawa  ar  fi  trebuit  să  regizeze  acest  film.  Din 
păcate,  problemele  bugetare  şi  cele  privind  scenariul, 
au  dus  la  suspendarea  proiectului. 

La  data  de  28  aprilie  1968  se  anunţa  faptul  că  stu¬ 
diourile  Kurosawa  Productions  şi  Twentieth  Century 
Fox  vor  crea  împreună  un  film  despre  conflictul  din¬ 
tre  flotele  americane  şi  japoneze  în  cel  de-al  Doilea 
Război  Mondial.  Filmul  avea  să  se  numească  „Tora! 
Tora!  Tora!".  Kurosawa  urma  să  fie  regizorul  princi¬ 
pal  şi  să  coordoneze  secvenţele  japoneze  ale  filmu¬ 
lui;  a  întreprins  cercetări  asiduee  pentru  a  elabora 
scenariul  pe  baza  căruia  să  se  realizeze  producţia. 
Printr-un  anunţ  în  presă  a  fost  anunţată  organiza¬ 
rea  de  audiţii  pentru  roluri.  Prin  alegerea  unor  actori 
din  marele  public  în  locul  starurilor  de  film  consa¬ 
crate,  Kurosawa  urmărea  şi  introducerea  unor  figu¬ 
ranţi  care  să  semene  cu  soldaţii  reali.  De  asemenea, 
Kurosawa  şi-a  exprimat  dorinţa  de  a  utiliza  cât  mai 
puţin  cu  putinţă  actori  profesionişti. 

Filmările  au  debutat  în  luna  decembrie  a  anului 
următor,  în  oraşul  Kyoto.  Producţia  filmului  a  fost 
continuu  întreruptă  şi  reluată.  Studiourile  Twentieth 
Century  Fox  şi  Kurosawa  Productions  au  organi¬ 
zat  o  conferinţă  de  presă  în  care  anunţau  faptul  că, 
din  motive  de  sănătate,  Kurosawa  nu  va  mai  fi  regi¬ 
zorul  acestei  producţii.  Presa  japoneză  a  anun¬ 
ţat  că  marele  regizor  suferea  de  nevroză.  în  urma 
unui  control,  medicul  a  declarat  că  acum  Kurosawa 
este  în  afara  oricărui  pericol  de  natură  medicală 
şi  că  se  poate  întoarce  la  lucru,  însă  preşedintele 
studioului  Twentieth  Century  Fox  a  refuzat  să  îi 


mai  încredinţeze  acestuia  regia  filmului.  Şansele  lui 
Kurosawa  de  a  deveni  un  regizor  de  succes  în  străină¬ 
tate  păreau  pierdute.  De  fapt,  motivul  real  al  refuzului 
casei  de  producţie  Twentieth  Century  Fox  era  o  diver¬ 
genţă  contractuală.  Din  păcate,  Kurosawa  nu  negoci- 
ase  personal  acest  contract,  ci  prin  intermediul  unui 
reprezentant.  Mai  târziu,  Kurosawa  avea  să  declare 
că  maniera  japoneză  şi  cea  americană  de  realizare  a 
unui  film  sunt  incompatibile.  „Tora!  Tora!  Tora!"  va  fi 
finalizat  de  alţi  regizori  şi  lansat  în  anul  1970. 


..Dodesukaden"  este 
povestea  unui  băieţel  ciudat 
care  hoinăreşte  pe  străzile 
orăşelului  său,  imaginându-şi 
că  se  află  într-un  tren.  Este 
prima  producţie  color  a  lui 
Kurosawa. 


Recuperare  după  o  tentativă  de 
sinucidere 

Deşi  filmele  color  erau  acum  destul  de  populare  în 
întreaga  lume.  Kurosawa  considera  că  aceste  culori 
erau  artificiale  şi  nerealiste,  astfel  încât  a  conti¬ 
nuat  să  realizeze  filme  alb-negru;  în  viziunea  lui 
Kurosawa  acestea  din  urmă  reuşeau  să  redea  mult 
mai  bine  realitatea.  Cu  toate  acestea,  în  anul  1970 
se  decide  să  realizeze  un  film  color,  „Dodesukaden". 
Este  primul  film  realizat  după  „Akahige"  („Barbă 
Roşie"),  care  fusese  lansat  cu  cinci  ani  înainte. 


4  Timbru  tematic  al 
Olimpiadei  de  la  Tokio. 


Akira  Kurosawa 

Ideea  filmului  pornea  de  la  Shugoro  Yamamoto 
(„Kisetu  no  Nai  Machi")  şi  reda  viaţa  oamenilor  care 
locuiau  în  cartierele  sărace  din  oraşele  Japoniei.  A 
fost  finalizat  în  numai  28  de  zile,  un  ritm  neobişnuit 
pentru  producţiile  lui  Kurosawa.  Filmul  colora  repre¬ 
zentat  un  nou  început. 

La  data  de  22  decembrie  1971,  în  mod  neaşteptat, 
Kurosawa  va  încerca  să  se  sinucidă.  Starea  deplo¬ 
rabilă  a  industriei  cinematografice  japoneze,  eşe¬ 
cul  lui  Kurosawa  de  a  realiza  o  coproducţie  în  străi¬ 
nătate  şi  alte  circumstanţe  nefavorabile  l-au  adus  pe 
Kurosawa  într-o  stare  atât  de  disperată  încât  a  hotă¬ 
rât  să  îşi  pună  capăt  zilelor.  Din  fericire,  a  scăpat  cu 
doar  câteva  leziuni.  în  opinia  unora,  după  ce  îşi  dedi¬ 
case  întreaga  viaţă  filmului,  Kurosawa  era  împiedicat 
să  se  mai  exprime  artistic,  iar  această  nemulţumire 
l-ar  fi  mânat  spre  sinucidere. 

Deşi  este  foarte  dificil  de  ştiut  care  a  fost  cu  adevă¬ 
rat  motivul  care  a  dus  la  această  tenativă  de  sinuci¬ 
dere,  apropiaţii  lui  Kurosawa  afirmau  că  acesta  ajun¬ 
sese  să  se  dispreţuiască.  Totuşi,  Kurosawa  şi-a  cerut 
iertare  pentru  acest  gest  şi  a  promis  că  va  continua 
să  realizeze  alte  filme  şi  că  va  persevera  în  acest 
demers,  întrucât  asta  era  tot  ceea  ce  putea  face. 

Nu  a  reuşit  să  realizeze  filme  în  Japonia,  aşa  cum 
de  fapt  îşi  dorea;  în  schimb,  s-a  decis  să  colaboreze 
cu  regizorii  sovietici  pentru  un  film  care  avea  să  se 
intituleze  „Dersu  Uzala".  Filmul  se  baza  pe  scrierile 
de  călătorie  ale  exploratorului  militar  rus,  Vladimir 
Arseniev  pe  care  Kurosawa  îl  citise  pe  când  era  asis¬ 
tent  de  regie.  La  acea  vreme,  ştia  să  exercite  un  con¬ 
trol  complet  asupra  filmului.  Aceasta  va  fi  prima  sa 
producţie  pe  bandă  de  70  de  milimetri.  Filmările  au 
durat  doi  ani,  beneficiind  de  asistenţa  rusă  ce  număra 
200  de  oameni;  s-au  făcut  filmări  la  temperaturi  de 
sub  zero  grade  Celsius,  un  aspect  dificil,  atât  pentru 
actori,  cât  şi  pentru  echipa  de  filmare. 

în  această  perioadă,  moare  mentorul  lui  Kurosawa, 
regizorul  Kajiro  Yamamoto.  Kurosawa  a  continuat  fil¬ 
mările  în  friguroasa  Siberie.în  numele  omului  care  l-a 
introdus  în  lumea  cinematografiei.  Echipa  a  simţit  că 


i  Afişul  filmului 
..Dersu  Uzala". 
Kurosawa  ar  fi  vrut 
ca  rolul  principat  să  îi 
fie  acordat  lui  Toshiro 
Mifune,  dar  producţia 
a  stagnat  timp  de  doi 
ani,  iar  Mifune  nu  a  mai 
putut  apărea  în  film.  în 
cele  din  urmă,  rolul  a 
fost  distribuit  actorului 
rus,  Maxim  Munzuk. 


acesta  era  şi  motivul  pentru  care  Kurosawa  se  trans¬ 
formase  din  nou  în  regizorul  exigent  din  perioada  de 
vârf  a  carierei  sale.  „Dersu  Uzala”  a  fost  lansat  pentru 
public  în  anul  1975.  Anul  următor,  în  cadrul  ceremo¬ 
niei  de  decernare  a  premiilor  Academiei  Americane 
de  Film,  acest  film  a  primit  premiul  pentru  cel  mai 
bun  film  străin.  Comunitatea  cinematografică  inter¬ 
naţională  a  fost  impresionată  de  această  revenire  a 
tui  Kurosawa. 


Scenă  din  filmul  ..Dersu 
Uzala".  Cea  de-a  opta  lună 
de  filmări  în  sălbăticia 
glacială  a  Siberiei  a  fost  o 
experienţă  extremă  pentru 
toţi  cei  implicaţi.  în  timpul 
acestei  producţii,  moare 
mentorul  lui  Kurosawa. 
regizorul  Kajiro  Yamamoto. 


diferită 


FILMELE-FANTOMĂ  „RUNAWAY  TRAIN 
Şl  „TORA!  TORA!  TORA!" 


După  ce  a  finalizat  scenariul  pentru  „Runa- 
;  way  Train",  Kurosawa  avea  deja  în  minte 
^  schema  acestui  film.  Era  o  tragedie  uma- 
\  nistă,  stimulată  de  emoţia  şi  tensiunea  create 
;  de  o  locomotivă.  Kurosawa  considera  filmul 
o  nouă  provocare,  prin  care  încerca  să  facă 
|  publicul  să  se  simtă  într-un  tren  care  goneşte 
;  pe  şine,  şi  nu  într-o  sală  de  cinema.  Negocie¬ 
ri  rile  sale  cu  colaboratorii  americani  vor  fi  însă 
anulate.  Filmul  va  fi  realizat  şi  lansat  în  Sta- 
:  tele  Unite  în  anul  1985,  în  regia  lui  Andrei 
■  Sergeievici  Konchalovsky,  avându-i  ca  prota- 
J  gonişti  pe  Eric  Roberts  şi  John  Voight.  Kuro- 
j  sawa  a  fost  apreciat  pentru  scenariul  origi¬ 
nal  al  filmului. 

Acelaşi  lucru  se  va  întâmpla  atunci  când 
!  Kurosawa  va  încerca  să  realizeze „Tora!  Tora! 
1  Tora!"  Regia  pentru  secţiunile  japoneze  va  fi 
i  preluată  de  Kinji  Fukusaku  şiToshio  Masuda. 
;  Kurosawa  reuşise  să  regizeze  câteva  scene 
:  în  etapa  de  început  a  producţiei,  dar  pro¬ 
blemele  bugetare  l-au  măcinat  într-o  aşa  de 
:  mare  măsură  încât  deseori  avea  conflicte  cu 
personalul  de  producţie.  în  plus,  reprezen¬ 
tantul  care  negociase  contractul  în  numele 


său  se  dovedise  destul  de  nepriceput.  Kuro¬ 
sawa  era  acum  total  izolat  şi,  în  cele  din 
urmă,  degrevat  de  misiunea  regizorală.  Mai 
târziu,  Toshiro  Mifune  va  primi  o  ofertă  din 
partea  studiourilor  de  producţie  Twentieth 
Century  Fox  pentru  realizarea  unui  film,  însă 
va  insista  ca  această  poziţie  să  îi  fie  atribuită 

lui  Kurosawa,  motiv _ 

pentru  care  oferta 
i-a  fost  retrasă. 


►  Darryl  F.  Zanuck, 
marele  producător 
de  la  Hollywood, 
fondatorul  studiourilor 
de  producţie  Twentieth 
Century  Fox.  Peste  zece 
dintre  producţiile  sale 
au  fost  nominalizate 
pentru  premiile 
Academiei  Americane 


Viata  si  vremurile 

Punctul  culminant  al  carierei  lui  Kurosawa 


Ce  l-a  îndemnat  pe  Kurosawa  să  continue 


„Kagemusha”,  realizat  în  1980,  a  fost  primul 
film  al  lui  Kurosawa  despre  universul  război¬ 
nic  al  samurailor  de  după  „Tora  no  0  wo  Fumu 
Otokotachi"  („Bărbaţii  care  calcă  pe  coada  tigru¬ 
lui").  Frumuseţea  Japoniei  feudale,  ororile  războ¬ 
iului  şi  estetica  distrugerii  vor  fi  înglobate  în  acest 
film  care  va  fi  nominalizat  la  Festivalul  de  Film  de 
la  Cannes,  primind  premiul  cel  mare  al  festivalu¬ 
lui,  Palm  d'Or.  în  discursul  din  cadrul  ceremoniei 
de  decernare  a  premiilor,  Kurosawa  şi-a  exprimat 
recunoştinţa  faţă  de  profesionalismul  de  care  teh¬ 
nicienii  din  industria  cinematografică  japoneză  au 
dat  dovadă  în  permanenţă.  Se  spune  că  marele 
regizor  avea  o  personalitate  egocentrică  şi  era 
încă  temut  pentru  atitudinea  sa,  de  „împăratul 
Kurosawa",  însă  acesta  ştia  mai  bine  decât  ori¬ 
cine  altcineva  faptul  că  succesul  său  se  datora 
oamenilor  din  jurul  său  care  l-au  încurajat  şi  l-au 
îndemnat  să  continue.  Astfel,  după  cum  el  însuşi 
menţiona  la  ceremonia  de  la  Cannes,  tehnicienii 
şi  echipa  de  filmări  au  fost  elementele  cruciale  în 
activitatea  sa  şi  i-au  determinat  succesul. 

în  luna  septembrie  a  anului  1982,  a  fost  orga¬ 
nizată  o  ceremonie  de  aniversare  a  50  de  ani  ai 
Festivalului  de  Film  de  la  Veneţia.  Cu  această  oca¬ 
zie,  Kurosawa  a  primit  Leul  de  Aur  pentru  întreaga 
sa  carieră,  în  semn  de  recunoaştere  a  realizărilor 
sale  în  domeniul  regiei  de  film. 

După  „Kagemusha",  Kurosawa  a  început  să 
lucreze  la  filmul  „Ran",  o  adevărată  epopee  isto¬ 
rică,  producţie  ce  va  fi  lansată  în  anul  1985.  Deşi 
costurile  pentru  „Kagemusha"  fuseseră  foarte 
mari,  Kurosawa  a  reuşit  să  depăşească  buge¬ 
tul  acestuia  cu  „Ran",  cel  mai  costisitor  film  din 
istoria  cinematografiei  japoneze.  Punctul  cul- 


construit  special  pen¬ 
tru  această  producţie, 
la  un  preţ  exorbitant, 
în  anul  1986,  „Ran" 
a  fost  nominalizat  la 
premiile  Academiei 
Americane  de  Film, 
pentru  opt  categorii, 
inclusiv  cea  pentru  cel 
mai  bun  regizor;  ală¬ 
turi  de  regizorii  John 
Huston  şi  Billy  Wilder, 

Kurosawa  a  participat 
la  această  ceremonie  de  decernare  a  premiilor  şi 
în  calitate  de  prezentator. 

în  timpul  filmărilor  la  „Ran"  din  anul  1 985,  moare 
soţia  lui  Kurosawa,  Yoko.  Kurosawa  era  cunoscut 
pentru  ospitalitatea  sa;  deseori,  îi  invita  pe  membrii 
echipei  sale  la  casa  lui  de  vacanţă  unde  organiza 
un  adevărat  banchet,  cu  mâncăruri  alese  şi  „sake". 
Soţia  şi  fiica  sa  erau  cele  care  pregăteau  aceste 
mese.  Cu  aceste  ocazii,  Kurosawa  discuta  relaxat 
despre  film  cu  echipa  sa.  Astfel,  Yoko  devenise  un 
important  sprijin  pentru  Kurosawa.  După  moartea 
soţiei  sale,  fiica  lui  Kurosawa  va  continua  acest  obi¬ 
cei  şi  va  pregăti  aceste  mese  pentru 
taţii  lui  Kurosawa. 


Ulterior,  Kurosawa  va  primi 
susţinerearegizoruluiStev 
Spielberg  în  realizarea  fi| 
mului  său  din  anul 
„Yume"  („Vise") 


Energie  creativă 
nestăvilită 


Akira  Kurosawa 

Starul  holtywoodian  Richard  Gere  a  jucat  în  rolul  principal  din 
ultimul  film  al  lui  Kurosawa,  „Rapsodie  de  august"l„Hachigatsu 
no  Kyoshikyoku").  Scenariul  este  bazat  pe  lucrarea  lui  Kiyoko 
Murata  „Nabe  no  Naka"  care  a  primit  Premiul  Akutagawa. 
Kurosawa  a  scris  scenariul  pentru  acest  film  în  numai  17  zile, 
la  scurt  timp  după  încheierea  filmărilor  la  „Yume". 


ală  de  onoare  la  premiile  Academiei  Americane  de 
Film  din  acel  an.  Până  la  acea  dată,  o  astfel  de  dis¬ 
tincţie  mai  fusese  acordată  numai  actorilor  Charlie 
Chaplin  şi  Mickey  Rooney. 

Prezentarea  premiului  a  fost  făcută  de  George 
Lucas  şi  Steven  Spielberg,  doi  regizori  care  au  fost 
considerabil  influenţaţi  de  Kurosawa.  Următorul 
său  film,  „Hachigatsu  no  Kyoshikyoku"  („Rapsodie 
de  august"),  realizat  în  1991,  se  concentrează 
pe  subiectul  atacului  cu  bomba  atomică  asupra 
Japoniei,  avându-l  în  distribuţie  pe  Richard  Gere,  în 
rolul  unui  reprezentant  al  celei  de-a  doua  generaţii 
de  japonezi  americani.  Filmul  a  fost  foarte  bine  pri¬ 
mit  la  Festivalul  de  Film  de  la  Cannes,  fiind  apre¬ 
ciat  de  regizori  precum  Sidney  Lumeţ. 

La  opt  luni  după  lansarea  filmului  „Rapsodie  de 
august",  a  fost  anunţată  producţia  următorului  film 
al  lui  Kurosawa,  „Madadayo"  („încă  nu!").  Acesta 
din  urmă  a  fost  lansat  în  anul  1993.  Kurosawa 
fusese  implicat  în  regia  de  film  de  peste  cinci  dece¬ 
nii,  iar  „Madadayo"  era  cel  de-al  treizecilea  film  al 
|  său.  îl  considera  una  dintre  cele  mai  bune  produc¬ 
ţii  ale  sale.  în  luna  decembrie  a  anului  1997,  par¬ 
tenerul  de  lucru  al  lui  Kurosawa,  actorul  Toshiro 
Mifune,  se  stinge  din  viaţă.  Kurosawa  era  extrem 
de  stăbit  şi  nu  a  putut  participa  la  ceremonia  de 
înmormântare  a  prietenului  său;  a  trimis  însă  un 
mesaj  în  care  elogia  realizările  marelui  actor, 
în:  luna  martie  a  anului  1998,  Kurosawa  dădea 
ine  că  sănătatea  sa  este  tot  mai  şubredă.  La 
lata  de  6  septembrie  a  aceluiaşi  an,  Kurosawa 
mq^re  în  urma  unei  hemoragii  cerebrale,  în  casa 
şâ%in  Tokio.  Avea  88  de  ani.  Până  în  ultima  clipă 
vieţii  sale,  Kurosawa  a  reprezentat  o  adevărată 
lintesenţă  în  regia  filmului  japonez. 


Este  minunat  să  trăieşti! 

Akirâ' Kurosawa  a  introdus  cinematografia  japo¬ 
neză  într-o  adevărată  eră  de  aur  şi  a  continuat 


;^\CLSFB  P1R§©MAL! 


CASA  DE  VACANŢĂ  A  LUI  KUROSAWA 
DIN  GOTEMBA  Şl  CAMERA  SA  DE  LUCRU 


Multe  dintre  filmele  lui  Kurosawa  au  fost 
realizate  în  oraşul  Gotemba.  Kurosawa  era 
încântat  de  peisajul  din  împrejurimile  ora¬ 
şului  situat  pe  versantul  sud-vestic  al  mun¬ 
telui  Fuji.  A  construit  chiar  şi  o  casă  de 
vacanţă  acolo,  cu  vedere  spre  munte.  Dea¬ 
supra  sobei  se  află  o  impresionantă  colec¬ 
ţie  de  căpestre.  întreaga  construcţie  păstra 
o  atmosferă  măreaţă,  demnă. 

De  fiecare  dată  când  Kurosawa  se  retră¬ 
gea  în  această  locuinţă  îşi  petrecea  timpul 
citind,  scriind  scenarii  şi  elaborând  struc¬ 
tura  următorului  său  film.  Neatenţia  fiicei 
lui  Kurosawa  şi  a  câtorva  prieteni  la  stin¬ 
gerea  focului  din  casă  a  dus  la  incendierea 
completă  a  structurii  construcţiei.  Kurosawa 
nu  s-a  frământat  prea  mult  din  cauza  aces¬ 


tui  incident,  afirmând  că  este  doar  o  casă 
care  arde  uşor.  Acest  incident  şi  reacţia  lui 
Kurosawa  faţă  de  el,  demonstrează  faptul 
că  avea  o  fire  mărinimoasă. 

Casa  de  vacanţă  a  fost  reconstruită;  cu 
această  ocazie,  Kurosawa  a  invitat  echipa 
implicată  în  producţia  filmului  „Ran"  pen¬ 
tru  a  sta  de  vorbă.  Ideile  exprimate  atunci 
au  fost  utilizate  de  regizor  în  filmele  sale. 
Unele  dintre  aceste  întâlniri  erau  uneori  fil¬ 
mate  şi  transmise  prin  intermediul  televi¬ 
ziunii.  In  cadrul  acestor  întâlniri,  Takeshi 
Kitano  şi  Hayao  Miyazaki  vor  avea  ocazia 
să  îl  cunoască  pe  Kurosawa;  cei  doi  sunt 
succesorii  lui  Kurosawa,  aducând  contribu¬ 
ţii  importante  cinematografiei  japoneze  a 
secolului  XXI. 


să  o  susţină  cât  timp  a  trăit.  îi  plăcea  să  se  afle 
pe  platou  şi,  înainte  de  a  începe  o  producţie,  era 
nerăbdător  asemeni  unui  copil.  în  zilele  în  care  nu 
regiza  i  se  părea  că  nu  trăieşte.  Atunci  când  era 
aproape  de  dezastru  în  carieră,  a  reuşit  să  o  ia 
de  la  capăt,  cu  o  nouă  inspiraţie  şi  strălucire.  în 
ultimii  ani  ai  vieţii  a  suferit  pierderea  mai  multor 
apropiaţi.  în  ultimele  zile,  Kurosawa  mărturisea 
că  dintre  toţi  apropiaţii  săi,  nu  a  mai  rămas  niciu- 
nul;  se  simţea  extrem  de  singur.  în  ciuda  aces¬ 
tor  necazuri,  nu  şi-a  pierdut  nicio  clipă  pasiunea 
pentru  regie  sau  forţa  creativă.  Un  personaj  din 
ultimul  său  film,  „Yume",  spune  că  este  minunat 
să  trăieşti,  pentru  că  viaţa  omului  este  plină  de 
lucruri  interesante  şi  de  multe  bucurii.  Notiţele 
pentru  un  scenariu  pe  care  Kurosawa  îl  compu¬ 
nea  în  ultimele  zile  ale  vieţii  sale  conţin  un  pasaj 
în  care  afirmă  că,  deşi  nu  poţi  fi  mereu  tânăr,  este 
minunat  să  trăieşti,  indiferent  ce  s-ar  întâmpla. 

Viaţa  sa  a  fost  o  sumă  de  momente  de  faimă  şi  de 
tragedie.  Succesul  său  în  lumea  filmului  se  dato¬ 
rează  energiei  sale  creative,  talentului,  entuziasmu¬ 
lui  aproape  copilăresc,  pasiunii  pentru  film  şi  forţei 
imaginaţiei.  Capodoperele  care  i-au  adus  celebrita¬ 
tea  şi  l-au  transformat  într-un  dintre  cei  mai  mari 
regizori  din  lume  păstrează  vie  amintirea  spiritului 
şi  energiei  creative  a  lui  Kurosawa.  Filmele  sale  vor 
reprezenta  premisele  inspiraţionale  pentru  urmă¬ 
torii  regizori  care  se  vor  afirma  în  cinematografia 
secolului  XXI. 


►  „Madadayo"  este  cet  de-at  treizecilea  film  în  regia  lui  Kurosawa; 
acesta  redă  căldura  şi  seninătatea  unei  legături  speciale  între 
un  profesor  şi  elevii  săi.  Kurosawa  a  afirmat  că  atunci  când  a 
realizat  acest  film  avea  în  minte  imaginea  profesorului  său,  Keiji 
Tachikawa. 


Evenimente  marcante 


Capodopere  ale  esteticii 
şi  tenacităţii 

Abilitatea  sa  de  a  realiza  filme  care  să  fie  pe  placul  militariştilor  japonezi  sau,  mai  târziu,  al  ocupanţilor 
americani  nu  trebuie  considerată  semnul  unei  „schizofrenii”  culturale  sau  al  unei  neutralităţi  politice, 
deoarece  filmele  sale  au  cel  puţin  o  minimă  valoare  propagandistică;  ele  vor  constitui  premisele  unor  subiecte 
care  vor  deveni  teme  majore  ale  filmelor  sale.  Stilul  său,  de  asemenea,  este  un  amalgam:  o  dialectică  abilă 
a  marilor  tradiţii  în  materie  de  imagine  ale  filmului  mut,  dinamismul  cinematografiei  sovietice  (oarecum 
întruchipate  în  prietenia  japonezo-rusă,  dramatizată  în  filmul  său  „Dersu  Uzala”  din  anul  1975)  şi  regia 
epocii  de  aur  hollywoodiene  (care  explică  uşurinţa  cu  care  regizorii  americani  realizează  remake-uri 
după  opera  sa).  Multe  dintre  filmele  lui  Kurosawa  vor  primi  premii  la  festivalurile  internaţionale  de  film. 
Sensibilitatea  artistică  desăvârşită  a  lui  Kurosawa  -  cultivată  prin  tenacitatea  şi  neobositul  său  spirit  însetat 
de  cunoaştere  -  a  fost  recunoscută  de  experţii  în  cinematografie  din  întreaga  lume. 

Filmele  care  au  uimit  lumea 

Despre  imensa  poartă  pe  care  a  creat-o  pen¬ 
tru  scena  introductivă  din  filmul  „Rashomon", 

Kurosawa  spunea  că,  în  mintea  sa.  aceasta  părea 
că  se  măreşte  treptat,  zi  de  zi.  A  prezentat  studio¬ 
ului  planurile  concepute  pentru  acest  film,  dar  se 
pare  că  specialiştii  nu  au  înţeles  prea  bine  ce  inten¬ 
ţiona  Kurosawa  şi  au  ezitat  să  îi  finanţeze  produc¬ 
ţia.  între  timp,  poarta  pe  care  Kurosawa  o  conce¬ 
puse  în  minte  creştea  tot  mai  mare.  în  film  a  fost 
utilizată  o  poartă  cu  o  faţadă  de  aproximativ  33  de 
metri,  cu  o  lăţime  de  22  de  metri  şi  20  de  metri 
înălţime.  Cu  toate  acestea,  nu  există  scene  care  să 
redea  impactul  vizual  al  mărimii  impresionante  a 
acestei  porţi;  numai  anumite  porţiuni  ale  acesteia 
apar  în  film.  Chiar  dacă  nu  era  necesar,  Kurosawa 
a  insistat  ca  poarta  să  fie  construită  integral. 

Dintotdeauna  Kurosawa  a  considerat  că  fil¬ 
mele  reprezintă  suma  detaliilor  pe  care  le  con¬ 
ţin.  Această  minuţiozitate  se  reflectă  în  realismul 
filmelor  pe  care  le-a  regizat.  însă  pe  Kurosawa 
nu  îl  caracteriza  numai  atenţia  asupra  detaliilor; 
nu  făcea  niciun  compromis  atunci  când  era  vorba 
de  a  reda  frumosul  pe  peliculă.  Astfel,  Kurosawa 
era  în  stare  de  orice  pentru  a  obţine  imaginea  pe 
care  o  dorea.  A  folosit  furtunuri  de  incendiu  pen¬ 
tru  a  crea  iluzia  unor  averse  torenţiale  de  ploaie  şi 
a  focalizat  camerele  pe  soare,  chiar  dacă  această 
tehnică  era  un  tabu  la  acea  vreme,  din  cauza  perico¬ 
lului  de  a  arde  filmul.  „Rashomon"  a  fost  primul  film 
al  lui  Kurosawa  care  a  fost  recunoscut  de  comunita¬ 
tea  internaţională  cinematografică;  pasiunea  şi  devo¬ 
tamentul  său  în  captarea  imaginilor  pe  care  le  dorea 
au  dus  la  obţinerea  acestui  renume  internaţional. 


Kurosawa  şi-a  urmat  visul 
până  la  capăt 

Motto-ul  lui  Kurosawa  era  „Fii 
brav  ca  un  înger  şi  vigilent  ca 
un  demon".  La  patru  ani  după 
debutul  său  internaţional  cu 
„Rashomon",  a  regizat  „Shichijin 
no  Samurai"  („Cei  şapte  samu¬ 
rai").  Un  episod  al  acestuia  îi  este 
dedicat  lui  Kurosawa  şi  abnega¬ 
ţiei  sale  în  realizarea  propriei  vizi¬ 
uni  estetice. 

Costurile  ridicate  de  produc¬ 
ţie  pentru  „Cei  şapte  samurai" 
nu  aveau  precedent  în  cinema¬ 
tografia  japoneză.  Practic,  acest 
film  a  costat  de  mult  mai 
multe  ori  decât  o  pro¬ 
ducţie  tipică  a  studiouri¬ 
lor  Toho.  Mai  mult  decât 
atât,  producţia  acestui 
film  a  durat  peste  un  an. 

Kurosawa  ştia  că  este 
posibil  ca  studioul  să 
se  amestece  în  lucră¬ 
rile  sale;  în  consecinţă, 
aproape  că  a  finalizat  fil¬ 
mul,  lăsând  la  urmă  cea 
mai  importantă  scenă, 
cea  a  bătăliei. 

Cu  toate  acestea, 

Kurosawa  îşi  promi¬ 
sese  că  va  Crea  O  scenă  o  scenă  din  „Rashomon"  ai  cărei  protagonişti  sunt  actorii  Toshiro 
de  bătălie  pe  care  nici  Mifune  şi  Machiko  Kyo. 


Akira  Kurosawa 


I 


„Nu  ştiu  încă  nimic 
despre  filme.” 


măcar  marele  John  Ford  nu  ar  fi  putut  să  o  intro¬ 
ducă  în  „western”-urile  sale;  deşi  studioul  a  încer¬ 
cat  să  intervină,  nu  era  însă  nicio  cale  pentru  ca 
marele  regizor  să  fie  deturnat  de  la  planurile  sale. 
Se  poate  spune  că  lui  Kurosawa  i  s-a  ivit  şansa  de 
a  avea  succes.  într-o  zi,  cei  de  la  studio  i-au  cerut 
să  îi  prezinte  ce  reuşise  să  finalizeze  până  în  acel 
moment,  iar  Kurosawa  le-a  arătat  numai  secven¬ 
ţele  care  erau  deja  editate.  Când  au  văzut  secven¬ 
ţele  în  care  actorul  Mifune  era  implicat  în  bătălie, 
ştiau  că  nu  mai  există  niciun  mijloc  prin  care  să 
poată  opri  filmările  scenei  culminante,  indiferent 
cât  de  costisitoare  s-ar  fi  dovedit  a  fi  aceasta. 

Prin  natura  lor,  studiourile  încearcă  să  men¬ 
ţină  costurile  de  producţie  cât  mai  mici  pentru  a 
maximiza  profiturile.  Cu  toate  acestea,  regizorii 
de  film  nu  au  gândit  niciodată  aşa.  De  aceea,  une¬ 


ori  este  nevoie  ca  autorul  unui  film  să  se  lupte  cu 
studiourile  pentru  ca  producţia  să  fie  realizată  în 
conformitate  cu  viziunea  sa.  Kurosawa  considera 
că  regizorul  nu  trebuie  să  îşi  neglijeze  atribuţiile 
de  autor.  Astfel,  Kurosawa  îşi  îndruma  echipa,  ud 
până  la  piele,  în  principala  scenă  de  bătălie  din 
„Rashomon”,  concepută  a  se  desfăşura  în  mij¬ 
locul  iernii.  Cu  ghetele  pline  de  noroi  şi  tocurile 
rupte,  Kurosawa  demonstra,  o  dată  în  plus,  dăru¬ 
irea  excepţională  faţă  de  meseria  sa. 


Scenă  din  filmul 
„Dersu  Uzala". 


Scenă  din  filmul  „Cei 
şapte  samurai" 


Evenimente  marcante 


îndemnuri  către  cai  şi  tigri 

..Dersu  Uzala"  este  ecranizarea  poveştii  unui  vână¬ 
tor  care  trăieşte  în  friguroasa  sălbăticie  siberiană. 
Tigrii  au  un  rol  important  în  film.  Kurosawa  a  insistat 
să  se  utilizeze  tigri  adevăraţi  şi,  în  opinia  sa,  cei  care 
fuseseră  crescuţi  în  astfel  de  scopuri  nu  erau  îndea¬ 
juns  de  buni.  A  cerut  să  fie  prins  un  tigru  sălbatic.  în 
cele  din  urmă,  au  ales  un  tigru  sălbatic  şi  unul  dresat. 
Tigrul  sălbatic  nu  urma  însă  instrucţiunile  aşa  cum  o 
făcea  cel  dresat  şi  nici  măcar  nu  se  uita  la  cameră. 
Atunci,  Kurosawa  a  început  să  urle  la  el:  ..Hei,  tigrule, 
uită-te  la  mine!”. 

Cu  alte  cuvinte.  Kurosawa  încerca  să  îi  dea  indi¬ 
caţii  regizorale  unui  tigru,  aşa  cum  făcea  cu  ori¬ 
care  alt  actor.  Pasiunea  lui  Kurosawa  pentru  regie 
şi  firea  sa  care  nu  accepta  compromisuri  l-au  deter¬ 
minat  să  ducă  la  bun  sfârşit  şi  comunicarea  pe  pla¬ 
tou  cu  animalele. 

Kurosawa  a  inclus  şi  mulţi  cai  în  scenele  sale  de 
bătălie.  Se  spune  că  la  un  moment  dat  a  ţipat  la 
un  cal,  îndemnându-l  să  fie  mai  expresiv.  Acesta 
era  regizorul  Kurosawa.  Era  captivat  de  munca  sa. 
Tenacitatea  şi  consecvenţa  firii  sale  sunt  relevate  şi  de 
faptul  că.  pe  când  era  asistent  de  regie,  visa  să  trans¬ 
pună  materialul-sursă  din  ..Dersu  Uzala"  într-un 
film,  lucru  pe  care  l-a  realizat,  în  cele  din  urmă,  chiar 
dacă  30  de  ani  mai  târziu. 

Este  cunoscut  şi  pentru  realizarea  de  storyboard-uri 
(desene  care  înfăţişează  secvenţe  din  film)  în  etapa  de 
pre-producţie, înainte  deînceperea  filmărilor.  Avusese 
probleme  cu  finanţarea  pentru  „Kagemusha";  în  fie¬ 
care  zi  în  care  procesul  de  colectare  de  fonduri  se 
prelungea,  el  continua  să  deseneze  secvenţele  de  fil¬ 
mare.  Aceste  storyboard-uri  erau  realizate  într-o  aşa 
manieră,  încât  personalul  tehnic  şi  actorii  să  aibă 
apoi  o  imagine  mai  clară  a  viziunii  lui  Kurosawa  asu¬ 
pra  filmului. 

Pe  când  era  adolescent,  Kurosawa  visase  să  devină 
un  pictor  renumit,  care  să  fie  apreciat  de  comunitatea 
artistică  pariziană.  Talentul  artistic  asupra  căruia  s-a 
concentrat  în  această  perioadă  i-a  fost  cum  nu  se  poate 
mai  util  mai  târziu,  ca  regizor,  când  realiza  desenele  cu 
secvenţele  ce  urmau  să  fie  incluse  în  film. 

Tenacitatea  a  costat  400  de  milioane  de  yeni 

Adaptată  după  tragedia  ..Regele  Lear",  scrisă  de 
William  Shakespeare,  la  care  s-au  adăugat  ele¬ 
mente  specifice  folclorului  japonez,  ..Ran"  este  o 
epopee  cinematografică  despre  ambiţie,  mândrie  şi 
bătrâneţe.  în  contrast  cu  scenele  de  luptă  din  „Cei 
şapte  samurai",  „Ran"  prezintă  o  viziune  grafică 
senzorială  a  violenţei  instinctive  din  sufletul  ome¬ 
nesc.  Prin  procedeul  „sfumato",  împrumutat  din 
pictură,  culorile  în  care  este  redată  armata  vrăj¬ 
maşă  au  fost  înecate  în  atmosfera  cromatică  din  jur, 
pierzându-şi  conturul;  astfel.  Kurosawa  reuşeşte  să 
imprime  unui  peisaj  senin,  luminos,  anumite  tonuri 
arficiale  şi  nepământeşti  care  semnifică  tragedia 


Scenă  din  filmul  „Kagemusha" 
din  anul  1980,  care  a  înregistrat  ur 
nou  record,  fiind  la  acea  vreme  cel 
mai  scump  film  japonez  realizat 
vreodată. 


Scenă  din  filmul  „Ran", 
lansat  în  anul  1985.  Kurosawa 
susţinea  faptul  că  acest 
film  a  fost,  de  fapt  o  etapă 
în  procesul  de  producţie 
al  filmului  „Ran",  realizat 
ulterior. 


umană  şi  absurditatea  distrugerilor.  Pe  măsură  ce 
conflictul  se  intensifică,  aceste  imagini  se  contopesc 
într-o  cronică  halucinantă  şi  sfâşietoare  a  revelaţiei  şi 
decăderii  lui  Hidetora.  în  cele  din  urmă.  înlăturat  de 
familia  sa  şi  umilit  de  consecinţele  propriilor  sale  acţi¬ 
uni,  Hidetora  se  reîntoarce  la  o  stare  de  inocenţă  pură 
şi  cutreieră  ţinutul  -  departe  de  nebunia  violenţei  -, 
regăsindu-şi  o  efemeră  pace  interioară. 

Pentru  acest  film,  Kurosawa  a  con¬ 
struit  un  castel  pe  versantul  muntelui  Fuji. 
Echipei  tehnice,  formate  din  patru  sute  de 
oameni,  i-au  fost  necesare  1 27  de  zile  pen¬ 
tru  a  construi  castelul.  Era  mai  degrabă  o 
construcţie  similară  unei  clădiri  cu  şase 
etaje  din  zilele  noastre  decât  un  decor  de 
faţadă  tradiţională.  Ulterior,  decorul  a  fost 
ars  într-o  scenă  de  incendiu  care  apare  în 
film.  întrebat  la  o  conferinţă  de  presă  dacă 
regretă  faptul  că  un  castel  atât  de  scump 
a  fost  ars,  Kurosawa  a  răspuns  că  nu 
regretă  nimic,  deoarece  construise  cas¬ 
telul  special  pentru  a  fi  ars.  Kurosawa  a  considerat 
că  arderea  castelului  a  fost  necesară  pentru  a  sur¬ 
prinde  nota  realistă  pe  care  dorea  să  o  imprime  aces¬ 
tei  scene.  în  timp  ce  se  filma  momentul  culminant, 
locul  de  filmare  a  fost  cuprins  de  un  taifun  devastator; 
Kurosawa  a  filmat  scena  şi  a  adăugat-o  în  film;  părea 
că  el  însuşi  a  invocat  furtuna  pentru  a  obţine  imagi¬ 
nea  pe  care  o  dorea. 

în  cariera  sa  de  regizor,  Kurosawa  a  fost  întotdeauna 
propulsat  de  visele  sale  şi  de  tenacitatea  sa  de  a  le 
da  viaţă  prin  imaginea  de  pe  marele  ecran.  Acorda 
atenţie  celor  mai  mici  detalii  şi  nu  făcea  niciun  com¬ 
promis  în  determinarea  sa  de  a  crea  filmele  pe  care 
le  dorea.  Astfel,  niciodată  nu  a  regretat  niciunul  din¬ 
tre  eforturile  depuse  pe  parcursul  întregii  sale  vieţi, 
într-un  discurs  ocazionat  de  primirea  unui  premiu 
acordat  de  Academia  Americană  de  Film,  Kurosawa 
afirma  că  nu  ştie  încă  nimic  despre  cinematografie. 
Kurosawa  nu  a  făcut  rabat  de  la  niciun  fel  de  cheltuieli 
necesare  în  vederea  surprinderii  imaginilor,  aşa  cum 
acestea  se  desfăşurau  în  viziunea  sa,  iar  acest  lucru 
ducea  deseori  la  costuri  de  producţie  considerabile. 
Recunoaşterea  internaţională  ca  regizor  va  justifica 
eforturile  şi  costurile  implicate  de  activitatea  sa. 


Akira  Kurosawa 


KUROSAWA  SI  SUCCESUL  INTERNATIONAL 

AL  CINEMATOGRAFIEI  JAPONEZE 


Meritele  lui  Kurosawa  au  fost 
recunoscute  şi  în  afara  Japoniei; 
a  primit  numeroase  distincţii  la  festi¬ 
valurile  de  film  şi  alte  astfel  de  eveni¬ 
mente  internaţionale. 

Filmele  lui  Kurosawa,  în  special,  şi 
cinematografia  japoneză,  în  general, 
au  devenit  cunoscute  întregii  lumii 
prin  intermediul  Festivalului  de  Film 
de  la  Veneţia,  care  are  cea  mai  înde¬ 
lungată  tradiţie  şi  este  unul  dintre 
primele  trei  mari  festivaluri  internaţio¬ 
nale  de  film.  alături  de  cele  organi¬ 
zate  la  Berlin  şi  Cannes.  în  anul  1951 , 
filmul  „Rashomon"  a  primit  premiul 
festivalului  Leul  de  Aur,  un  eveniment 
monumental,  care  marca  prima  vic¬ 
torie  a  cinematografiei  japoneze  într- 
o  competiţie  internaţională.  în  anii  ce 
au  urmat,  multe  alte  filme  japoneze 
vor  fi  premiate  în  cadrul  acestui  fes¬ 
tival,  dar  Kurosawa  este  cel  care  a 
deschis  drumul  spre  aceste  succese. 
Filmele  lui  Takeshi  Kitano.  în  special, 
vor  fi  foarte  apreciate  în  ultimii  ani. 

Festivalul  de  Film  de  la  Cannes,  cel 
mai  mare  festival  de  film  din  lume,  a 
fost  organizat  pentru  prima  dată  la 
câţiva  ani  după  cel  din  Veneţia;  din 
cauza  celui  de-al  Doilea  Război  Mon¬ 
dial.  primul  festival  a  fost  organizat 
abia  în  anul  1 946.  Primul  film  japonez 
care  a  fost  premiat  la  Festivalul  de 


Film  de  la  Cannes  a  fost  adaptarea 
cinematografică  din  1952  a  povesti¬ 
rii  ..Genji  Monogatari"  („Povestea  lui 
Genji").  Kurosawa  va  primi  în  anul 
1980  marele  premiu  (trofeul  Leul  de 
Aur)  al  Festivalului  de  Film  de  la  Can¬ 
nes  pentru  filmul  „Kagemusha". 

Festivalul  Internaţional  de  Film 
de  la  Berlin  a  fost  organizat  pentru 
prima  dată  în  anul  1951  şi.  deşi  este 
cel  mai  nou  dintre  cele  trei  mai  fes¬ 
tivaluri  de  film  ale  lumii,  el  ocupă  al 
doilea  loc  ca  prestigiu  după  cel  de 
la  Cannes.  Filmele  japoneze  au  fost 
premiate  în  cadrul  acestui  festival 
pentru  prima  dată  în  anul  1953,  iar 
Kurosawa  va  primi  marele  premiu  al 
festivalului  (trofeul  Ursul  de  Argint) 
în  anul  1954  pentru  „Ikiru"  („A  trăi"). 
Ulterior,  vor  fi  premiate  şi  alte  filme 
japoneze,  culminând  cu  marele  pre¬ 
miu  acordat  în  anul  2002  regizoru¬ 
lui  Hayao  Miyazaki  pentru  filmul  de 
animaţie  „Sen  to  Chihiro  no  Kami- 
kakushi"  („Misterioasa  dispariţie  a 
lui  Chihiro"). 

Poate  cea  mai  renumită  distincţie 
pe  care  o  poate  primi  un  film  este 
cea  conferită  de  Academia  Ameri¬ 
cană  de  Film  din  Statele  Unite  (tro¬ 
feul  Oscar).  Ceremonia  de  decer¬ 
nare  a  acestor  premii  este  puternic 
mediatizată  în  întreaga  lume.  Deşi 


cele  trei  festivaluri  de  film  menţio¬ 
nate  anterior  tind  să  se  concentreze 
pe  aşa-numitele  filme  „de  artă". 
Academia  Americană  de  Film  aduce 
în  prim-plan  producţiile- care  cores¬ 
pund  gustului  marelui  public.  Deoa¬ 
rece  premiile  Oscar  se  concentrează 
pe  producţiile  de  la  Hollywood,  acto¬ 
rii  şi  filmele  japoneze  primesc  des¬ 
tul  de  rar  distincţii  din  partea  Aca¬ 
demiei  Americane  de  Film.  Cu  toate 
acestea,  producţiile  japoneze  au  pri¬ 
mit  în  câteva  rânduri  premiul  pen¬ 
tru  cel  mai  bun  film  străin.  Filmul 
lui  Kurosawa  „Rashomon"  a  primit 
un  astfel  de  premiu  în  anul  1952. 
„Dersu  Uzala"  a  primit  acelaşi  pre¬ 
miu  în  anul  1976.  „Ran"  a  primit 
premiul  pentru  cel  mai  bun  design 
de  costume  la  ceremonia  din  1986, 
iar  în  anul  1990,  Kurosawa  va  primi 
o  distincţie  de  onoare,  după  rea¬ 
lizarea  filmului  „Yume",  distincţie 
care  nu  mai  fusese  atribuită  până 
atunci  decât  lui  Charlie  Chaplin  şi 
lui  Mickey  Rooney..  Succesorii  lui 
Kurosawa  din  domeniul  cinemato¬ 
grafiei  japoneze  au  avut  succes  şi 
la  Oscar;  Hayao  Miyazaki  a  primit 
Oscarul  în  anul  2003  pentru  cel  mai 
bun  film  de  animaţie,  „Sen  to  Chi¬ 
hiro  no  Kamikakushi"  („Misterioasa 
dispariţie  a  lui  Chihiro”). 

Legăturile  lui  Kurosawa  cu  marii  artişti 

Imaginaţia  lui  Kurosawa  a  fost  stimulată  de  cărţile  pe  care  le-a  citit  şi  de  filmele  pe  care  le-a  vizionat  în 
copilărie.  Pornind  la  drum  cu  acest  bagaj  inspiraţional,  Kurosawa  va  realiza  filme  care  vor  impresiona  şi 
încânta  publicul  din  întreaga  lume,  dar  care,  în  aceeaşi  măsură,  vor  stimula  noua  generaţie  de  realizatori  de 
film  pentru  a-i  păşi  pe  urme.  Influenţa  sa  continuă  să  se  propage  în  lucrările  artiştilor  din  întreaga  lume, 
chiar  şi  după  moartea  sa. 


Marele  scriitor  rus  care  a  reprezentat 
sursa  de  inspiraţie  pentru  energia 
creativă  a  lui  Kurosawa 
Lev  Tolstoi  (1828-1910) 


Kurosawa  susţinea  ideea  că  cele  mai  bune  cărţi  devin  şi  mai  interesante  de  fiecare  dată  când  le 
reciteşti.  0  astfel  de  carte  pe  care,  Kurosawa  o  va  reciti  de  peste  treizeci  de  ori  de-a  lungul  vieţii 
sale,  este  romanul  „Război  şi  pace"  al  scriitorului  rus  Lev  Tolstoi. 

Lev  Tolstoi  a  fost  unul  dintre  cei  mai  prolifici  scriitori  ruşi  -  romancier,  eseist,  dramaturg 
şi  filozof,  anarhist  creştin  pacifist  şi  reformator  în  domeniul  educaţiei.  El  a  fost  cel  mai  influent 
membru  al  familiei  aristocrate  Tolstoi. 

Născut  la  28  august,  1 828,  în  lasnaia  Poliana,  gubernia  Tuia,  în  Rusia,  Lev  Tolstoi  făcea  parte 
dintr-o  familie  binecunoscută  de  vechi  nobili  ruşi;  familia  Tolstoi  avea  legături  cu  cele  mai  impor¬ 
tante  familii  din  artistocraţia  rusă.  Lev  Tolstoi  era  văr  cu  Alexandr  Puşkin.  A  rămas  întotdeauna 
nobilul  cu  conştiinţă  de  clasă,  care  preţuia  impecabila  sa  pronunţie  franţuzească  şi  care  se  ţinea  departe  de  cercurile  intelectualilor. 

La  începutul  secolul  al  XVIII-lea,  Petru  cel  Mare  îi  conferă  străbunului  lui  Tolstoi,  Petre  Andreevici  Tolstoi,  titlul  de  conte.  Părinţii  lui  Lev  Tolstoi  au 
murit  pe  când  acesta  era  copil  şi  a  fost  crescut  de  rude.  în  anul  1 844,  Lev  Tolstoi  începe  să  studieze  dreptul  şi  limbile  orientale  la  Universitatea  din  Kazan, 
însă  nu  şi-a  luat  niciodată  diploma.  Nemulţumit  de  standardele  din  învăţământ,  a  abandonat  studiile  şi  s-a  întors  în  lasnia  Poliana,  după  care  a  petrecut 
mai  mult  timp  în  Moscova  şi  Sankt  Petersburg. 

Tolstoi  este  recunoscut  ca  unul  dintre  cei  mai  mari  romancieri,  în  special  pentru  capodoperele  sale  „Război  şi  pace”  şi  „Anna  Karenina".  Aceste  două 
romane,  care  înfăţişează  în  mod  realist  şi  elocvent  viaţa  în  Rusia  secolului  al  XlX-lea,  reprezintă  apogeul  prozei  realiste.  Susţinător  al  eticii  filozofice,  Lev 
Tolstoi  era  cunoscut  pentru  ideile  sale  de  rezistenţă  prin  non-violenţă  care.  la  rândul  lor,  au  influenţat  personalităţi  al  secolului  XX,  precum  Mahatma  K. 
Gandhi  şi  Martin  Luther  King  Jr. 


Akira  Kurosawa 


-*•  Personalităţile  din  casetele  pe  fundal  gri  sunt  prezentate  în  detaliu  în  acest  capitol. 


Geniul  contemporan  cu  viziune  unică 
asupra  lumii 
Takeshi  Kitano  (1947-) 


Takeshi  Kitano,  născut  la  18  ianuarie  1947,  în  Umejima,  Adachi,  în  apropiere  de  Tokio,  este 
comediant,  actor,  prezentator,  scriitor,  poet,  pictor,  designer  de  jocuri  video,  editor  de  film  şi 
regizor;  a  primit  aprecieri  critice,  atât  în  Japonia,  cât  şi  în  străinătate,  pentru  lucrările  sale 
cinematografice,  caracterizate  prin  manierism.  Pentru  anul  1993,  Takeshi  Kitano  şi  Akira 
Kurosawa  planificaseră  lansarea  filmului  „Sonatine",  respectiv  „Madadayo".  Cei  doi  s-au  întâl¬ 
nit  la  casa  de  vacanţă  a  lui  Kurosawa  din  apropierea  muntelui  Fuji.  în  glumă.  Kitano  i-a  spus 
lui  Kurosawa  că  şi-a  luat  libertatea  de  a-i  „fura”  multe  tehnici  de  regie. 

Kitano  a  înregistrat  un  mare  success  ca  şi  comediant  cu  personajul  său  „Beat  Takeshi". 

Debutul  său  în  regie  a  avut  loc  în  anul  1989,  cu  filmul  „Violent  Cop”.  Deşi  se  aştepta  ca  el  să 
deţină,  pur  şi  simplu,  rolul  principal  în  film,  Kitano  a  jucat  şi  rolul  regizorului  acestuia.  Prezentarea  violenţei  grafice  în  acest  film  a  fost  un 
adevărat  şoc  pentru  industria  de  film  japoneză.  în  anul  1993,  va  lansa  „Sonatine"  care  se  va  bucura  de  răsunet  internaţional. 

Kitano  a  fost  implicat  într-un  înfiorător  accident  de  motocicletă  în  anul  1994.  A  suferit  leziuni  care  îi  puteau  afecta  viaţa,  însă,  într-un  mod 
aproape  miraculous,  a  reuşit  să  se  recupereze.  Va  continua  cu  filmul  „Hana-Bi"  („Focuri  de  artificii")  care  va  primi  premiul  Leul  de  Aur  la 
Festivalul  de  Film  de  la  Veneţia,  după  lansarea  acestuia  din  anul  1997.  Sensibilitatea  estetică  a  lui  Kitano  a  fost  recunoscută  pe  plan  internaţi¬ 
onal  şi  i-a  adus  în  anul  1999  o  distincţie  specială  acordată  de  către  guvernul  francez. 

Actorul  care  va  lucra  mereu  alături 
de  Kurosawa 


Toshiro  Mifune  (1920-1997) 

Atunci  când  te  gândeşti  la  opera  lui  Akira  Kurosawa,  un  actor  îţi  vine  imediat  în  minte:  Toshiro 
Mifune.  Mifune  a  lucrat  alături  de  Kurosawa  în  multe  dintre  producţiile  acestuia,  ceea  ce  a  creat 
o  legătură  statornică  între  cei  doi. 

Toshiro  Mifune  s-a  născut  la  1  aprilie  1 920,  în  Tsingtao,  China;  părinţii  săi  erau  japonezi.  Deşi 
a  crescut  în  China,  în  timpul  celui  de-al  Doilea  Război  Mondial  s-a  înrolat  în  armata  japoneză  şi  a 
fost  repatriat  în  Japonia  după  încheierea  războiului.  Tatăl  său  avea  un  atelier  fotografic  în  China; 
atmosfera  acestuia  îl  îndeamnă  să  candideze  pentru  un  post  de  cameraman  asistent  la  studiouri¬ 
le  Toho.  Deşi  primise  slujba,  i-a  atras  atenţia  un  concurs  pentru  descoperirea  de  noi  talente,  orga¬ 
nizat  de  către  studio  şi,  alături  de  alţi  câţiva  actori,  a  fost  ales  din  peste  4.000  de  participanţi. 

Cea  mai  importantă  colaborare  a  lui  Mifune  în  întreaga  sa  carieră  a  fost  cea  cu  Akira  Kurosawa, 
care  l-a  distribuit  în  rolul  de  gangster  în  „Yoidore  noTenshi"  („înger  beat")  în  anul  1948.  Regizorul 
a  fost  atât  de  încântat  de  interpretarea  lui  Mifune,  încât  a  schimbat  complet  conceptul  original  şi  a 
extins  rolul  lui  Mifune,  fiind  hotărât  să  îl  transforme  într-o  nouă  stea  a  cinematografiei  japoneze. 

Mifune  a  devenit  protagonistul  preferat  al  filmelor  lui  Kurosawa,  jucând  în  toate  rolurile  posibile,  de  la  poliţist  la  medic;  predominante 
sunt  însă  rolurile  de  samurai.  A  jucat  în  „Rashomon",  povestea  unei  crime  relatate  din  diverse  puncte  de  vedere,  care  l-a  făcut  celebru  în 
întreaga  lume,  odată  cu  acordarea  premiului  Leul  de  Aur  la  Festivalul  de  Film  de  la  Veneţia  din  anul  1951.  Mifune  a  continuat  să  primească 
diferite  distincţii  pentru  rolurile  sale  din  „Cei  şapte  samurai".  „Tronul însângerat",  „Fortăreaţa  ascunsă"  şi  „Hăul".  De  asemenea,  a  mai  lucrat 
şi  cu  alţi  regizori  proeminenţi,  de  pildă  cu  Kenji  Mizoguchi,  în  producţia  sa  din  anul  1952,  „Viaţa  lui  Oharu"  şi  în  trilogia  samurailor,  regizată 
de  Hiroshi  Inagaki.  Totuşi,  cele  mai  de  succes  roluri  ale  sale  au  fost  cele  realizate  în  regia  lui  Kurosawa.  Mifune  s-a  stins  din  viaţă  în  anul 
1997,  după  o  lungă  şi  productivă  carieră. 


Marele  regizor  de  animaţie  şi  succesorul 
lui  Kurosawa 

Hayao  Miyazaki  (1941  -) 


Deseori  se  spune  că  Hayao  Miyazaki  este  succesorul  de  drept  al  lui  Akira  Kurosawa.  Atenţia  obsesivă 
pentru  detalii  a  lui  Kurosawa  poate  fi  remarcată  în  filmele  lui  Miyazaki.  Asemeni  lui  Takeshi  Kitano, 

Miyazaki  îl  va  întâlni  pe  Kurosawa  la  casa  de  vacanţă  a  acestuia  din  apropierea  muntelui  Fuji.  Miyazaki 
era  de  părere  că  opera  lui  Kurosawa  nu  a  fost  recreată  în  măsura  pe  care  o  merită  de  către  tinerii 
regizori  din  industria  filmului  japonez;  pentru  a  compensa  aceasta,  a  realizat  filmul  său  de  animaţie 
„Mononoke  Hime"  („Prinţesa  Mononoke"). 

Exceptând  comunităţile  iubitorilor  de  producţii  de  animaţie,  Miyazaki  era  total  necunoscut  în 
Occident,  până  în  momentul  lansării  fillmului  „Prinţesa  Mononoke"  în  1997.  Până  la  acea  dată,  filmele 
sale  se  bucuraseră  deja  de  success  comercial  şi  critic  în  Japonia  şi  în  Asia  de  Est.  De  exemplu,  în 
Japonia,  „Prinţesa  Mononoke"  era  filmul  cu  cele  mai  mari  încasări  din  toate  timpurile. 

Filmele  lui  Miyazaki  tratează,  în  general,  teme  comune,  precum  relaţia  omului  cu  natura  şi  tehnolo¬ 
gia,  şi  dificultatea  de  a  păstra  o  etică  pacifistă.  Protagoniştii  filmelor  sale  sunt  deseori  femei  tinere  sau  fete.  puternice  şi  independente;  personajele 
negative  sunt  deseori  ambiguee  din  punct  de  vedere  moral  şi  care  reuşesc  să  se  reabiliteze  în  final. 

Filmele  lui  Miyazaki  au  înregistrat.  în  general,  succese  financiare,  iar  acest  lucru  a  condus  la  compararea  acestuia  cu  animatorul  american,  Walt 
Disney.  Totuşi,  Miyazaki  nu  s-a  considerat  niciodată  creatorul  unui  imperiu  al  animaţiei,  ci  doar  un  animator  îndeajuns  de  norocos  pentru  a  fi  realizat  filme 
cu  o  forţă  creativă  totală.  în  anul  2006,  revista  „Time  Magazine"  l-a  declarat  pe  Miyazaki  unul  dintre  cei  mai  influenţi  asiatici  din  ultimii  60  de  ani. 


Akira  Kurosawa 


Regizorul  indian  care  l-a  admirat  pe 
Kurosawa 

Satyajit  Ray  (1921-1992) 


Satyajit  Ray  este  un  celebru  regizor  indian.  Când  a  fost  întrebat  care  este  regizorul  său  străin 
favorit,  Ray  a  răspuns  că  un  astfel  de  autor  este  Akira  Kurosawa.  Filmele  lui  Satyajit  Ray  nu 
au  avut  niciodată  succes  în  Japonia,  lucru  de  care  Ray  a  fost  dezamăgit. 

Născut  în  oraşul  Calcutta,  într-o  familie  bengaleză,  proeminentă  în  lumea  artelor  şi  a 
literelor,  Ray  a  studiat  la  Presideny  College  şi  la  Universitatea  Visva-Bharati.  Iniţial  creator  de 
reclame,  Ray  a  fost  introdus  în  cinematografie  după  ce  a  vizionat  filmul  neorealist  „Hoţul  de 
biciclete”,  în  timpul  unei  vizite  în  Londra,  de  către  regizorul  Jean  Renoir. 

Ray  a  regizat  37  de  filme,  inclusiv  filme  de  ficţiune,  documentare  şi  scurt-metraje.  Primul 
său  film,  „Pather  Panchali"  a  primit  11  premii  internaţionale,  inclusiv  distincţia  ..Best  Human 
Document"  la  Festivalul  de  Film  de  la  Cannes.  împreună  cu  „Aparajito"  şi  „Apur  Sansar”,  fil¬ 
mul  alcătuieşte  „Apu  trilogy".  Ray  s-a  ocupat  inclusiv  de  scrierea  de  scenarii,  actorie,  coloană 
sonoră,  cinematografie,  regie  artistică,  editare  şi  concepere  grafică  a  titlurilor  genericelor  şi 
a  materialelor  de  publicitate.  Ray  era  şi  scriitor,  editor,  ilustrator,  designer  şi  critic  de  film. 

A  primit  multe  premii  semnificative  în  cariera  sa,  inclusiv  Premiul  de  Onoare  al  Academiei 
Americane  de  Film  în  anul  1992. 

împreună  cu  soţia  sa,  Yoko,  Kurosawa  l-a  vizitat  o  dată  pe  Ray.  Yoko  mărturisea  că  nu  mai  întâlnise  un  bărbat  atât  de  deosebit  ca  Ray.  Ray 
s-a  stins  din  viaţă  în  anul  1992. 

Tânărul  star  hollywoodian  influenţat 
de  Kurosawa 


George  Lucas  (1944-) 


Filmul  lui  Kurosawa  „Kakushi  Toride  no  San  Akunin"  („Fortăreaţa  ascunsă")  este  celebru 
deoarece  a  reprezentat  materialul-sursă  din  care  s-a  inspirat  George  Lucas  pentru  lucrarea 
sa  reprezentativă  „Star  Wars"  („Războiul  stelelor").  Personajele  din  filmul  lui  Kurosawa  se  vor 
„reîncarna"  în  „Războiul  stelelor".  Cei  doi  protagonişti  din  „Fortăreaţa  ascunsă"  devin  roboţii 
R2D2  şi  C3P0,  iar  rolul  lui  Toshiro  Mifune  va  fi  reprezentat  de  Luke  Skywalker. 

Sunt  nenumăraţi  regizorii  care  au  vizionat  filmele  lui  Kurosawa  în  adolescenţă;  aceste  filme 
le-au  insuflat  dorinţa  de  a  deveni  regizori  de  film.  George  Lucas  însă  a  afirmat  că  influenţa  lui 
Kurosawa  l-a  făcut  să  se  privească  pe  sine  însuşi  drept  un  fel  de  „fiu"  al  marelui  creator  japonez. 

Când  George  Lucas  a  debutat  ca  regizor,  în  anii  70,  era  considerat  de  către  cei  din  studi¬ 
ourile  de  la  Hollywood  un  fel  de  „copil  teribil".  Se  spune  că  universul  regiei  hollywoodiene  era 
total  schimbat  după  succesul  lui  Lucas  cu  „Războiul  stelelor".  Unii  afirmă  ca  succesul  acestui 
film  a  creat  ideea  de  „box  Office"  în  industria  cinematografică,  cu  accent  pe  efectele  speciale  şi 
elementele  de  umor  şi  amuzament,  vizând  înregistrarea  de  profituri  substanţiale. 

George  Lucas  îi  va  oferi  mai  târziu  asistenţă  lui  Akira  Kurosawa.  Când  Kurosawa  a  întâmpinat  dificultăţi  financiare  în  realizarea  filmului 
„Kagemusha",  Lucas  a  intervenit  şi  a  finalizat  filmul,  împreună  cu  Francis  Ford  Coppola,  Kurosawa  şi  Tomoyuki  Tanaka.  Era  modul  prin  care 
Lucas  îşi  exprima  gratitudinea  faţă  de  maestrul  de  regie  care  l-a  inspirat  în  alegerea  unei  cariere  în  cinematografie. 


influenţe  majore 


Visele  lui  Kurosawa  dăinuie  în 
universul  filmelor 


Kurosawa  era  ovaţionat  oriunde  mergea,  de  la  Festivalul  de  Film  de  la  Cannes  la  ceremonia  premiilor 
Academiei  Americane  de  Film.  Au  fost  create  versiuni  noi  ale  filmelor  sale,  într-o  formă  sau  alta;  renumitul 
regizor  Francis  Ford  Coppola  se  consideră  un  discipol  al  lui  Kurosawa.  Pasiunea  sa  pentru  film  repezintă  un 
model  inspiraţional  pentru  regizorii  secolului  XX. 


Succesorii  lui  Kurosawa 


CÂND  ÎN  ANUL  1997  a  fost  lansat  filmul  lui 
Hayao  Miyazaki  „Mononoke  Hime"  („Prinţesa 
Mononoke"),  cei  care  erau  familiarizaţi  cu  lucră¬ 
rile  lui  Kurosawa  au  afirmat  că  filmul  lui  Miyazaki 
demonstrează  că  acesta  este  adevăratul  succesor 
al  marelui  regizor.  Totuşi,  aceasta  era  o  producţie 
de  animaţie,  îndepărtată  de  realismul  operei  lui 
Kurosawa.  De  asemenea,  Miyazaki  avea  propria 
sa  filozofie  cu  privire  la  regie.  Umanismul  şi  spi¬ 
ritul  tragic  din  filmele  lui  Kurosawa  se  regăsesc 
însă  în  filmul  lui  Miyazaki. 

Se  spune  că  imaginaţia  omului  este  diminuată 
de  dezvoltarea  tehnologiei.  Acest  fenomen  poate  fi 


observat  în  industria  cinematografică  care  seamănă 
cu  producţia  de  masă  a  unei  linii  de  asamblare. 
Totuşi,  minuţiozitatea  şi  reliefarea  umanului  în  fil¬ 
mele  lui  Kurosawa  furnizează  un  real  suport  tineri¬ 
lor  regizori  şi  îi  ajută  la  păstrarea  calităţilor  imagina¬ 
tive  ale  lucrărilor  lor,  mai  ales  că  acestea  sunt  cele 
care  le  fac  mai  interesante.  Atenţia  pentru  detalii  şi 
tehnică  l-au  făcut  pe  Kurosawa  o  figură  legendară. 
Ştia  mult  mai  multe  despre  obiectivul  camerei  de 
filmat  chiar  decât  operatorii  săi  şi  era  mai  price¬ 
put  în  tehnicile  de  iluminare  decât  profesioniştii  din 
echipa  sa.  Acest  înalt  nivel  de  competenţă  tehnică  va 
fi  mai  târziu  demonstrat  de  regizori  precum  Steven 
Spielberg  şi  James  Cameron. 


Individualitatea  tuturor 
personajelor  principale  din 
„Cei  şapte  samurai"  este  clar 
definită.  în  special  personajul 
întruchipat  de  Toshiro  Mifune 
va  avea  un  impact  deosebit 
asupra  publicului. 


0  scenă  din  filmul  de  animaţie 
.  lui  Hayao  Miyazaki,  „Mononoke 
ime”  („Prinţesa  Mononoke”). 


Akira  Kurosawa 


I 


„Cei  şapte  magnifici"  a  fost  regizat  de  John  Sturges  şi 
lansat  în  anul  1960.  Filmul  este  un  remake  după  producţia  lui 
Kurosawa  „Shichijin  no  Samurai"  („Cei  şapte  samurai").  Este 
considerată  o  capodoperă  a  genului  „western"  şi  îi  datorează 
existenţa,  geniului  lui  Akira  Kurosawa. 


Toţi  aceşti  regizori  pot  fi  consideraţi  succeso¬ 
rii  lui  Kurosawa.  Dacă  nu  ar  fi  existat  producţiile 
sale  epice,  nu  s-ar  fi  creat  precedentul  şi  premi¬ 
sele  pentru  producţiile  pe  scară  largă  ale  regizori¬ 
lor  de  astăzi,  iar  filmele  la  care  ei  le-au  realizat,  ar 
fi  apărut  pe  marile  ecrane  mult  mai  târziu. 

Lumea  îl  imită  pe  maestrul  Kurosawa 

Este  ştiut  faptul  că  maniera  lui  Kurosawa  de  a  rea¬ 
liza  filme  a  necesitat  foarte  mult  timp  şi  sume  exor¬ 
bitante  de  bani.  Ultimul  său  film,  „Kagemusha” 
devenise  atât  de  costisitor  încât  s-a  confruntat  cu 
dificultăţi  în  finanţarea  proiectului  şi  risca  să  fie 
nevoit  să  îl  abandoneze.  Francis  Ford  Coppola  şi 
George  Lucas,  regizorii  care  au  fost  puternic  influ¬ 
enţaţi  de  Kurosawa.  i-au  sărit  în  ajutor.  Au  fost  de 
acord  să  susţină  finanţarea  filmului  şi  să  pregătească 
terenul  pentru  distribuţia  internaţională  a  acestuia. 
Producătorul  filmului  „Ran"  va  fi  francezul  Serge 
Silberman,  iar  la  producţia  lui  „Yume"  („Vis"),  în 
1990,  va  participa  şi  regizorul  Steven  Spielberg. 
Astfel,  activităţile  regizorale  ale  lui  Kurosawa  erau 
susţinute  de  chiar  unii  dintre  oamenii  pe  care 
îi  influenţase  sau  cărora  le  insuflase  visul  de  a 
deveni  regizori.  Cât  de  puternică  este  influenţa 
lui  Kurosawa  se  poate  deduce  şi  din  filmele  reali¬ 
zate  după  moartea  sa.  De  exemplu,  în  producţia  lui 
Martin  Scorsese  din  2001,  „The  Gangs  of  New  York" 
[..Bandele  din  New  York")  sunt  prezentate  scene 
de  luptă  care  urmează  tiparul  bătăliilor  din  filmul 
lui  Kurosawa,  „Rashomon".  Scorsese  afirma  că  a 
învăţat  totul  despre  dinamism,  pasiune  şi  viteză  din 
filmele  lui  Kurosawa. 

Au  fost  realizate  multe  remake-uri  după  filmele 
lui  Kurosawa,  într-o  formă  sau  alta.  Filmul  „Cei 


şapte  magnifici"  din  anul  1960  este,  de  fapt,  o  ver¬ 
siune  nouă  a  producţiei  lui  Kurosawa,  „Shichijin  no 
Samurai”  („Cei  şapte  samurai"),  probabil  unul  din¬ 
tre  cele  mai  cunoscute  remake-uri  după  un  film  al 
maestrului  japonez.  Acest  film,  la  rândul  său,  va 
avea  o  influenţă  semnificativă  asupra  aşa-numite- 
lor  „westernuri-spaghetti"  care  i-au  urmat.  Clint 
Eastwood  a  devenit  un  actor  celebru  tocmai  datorită 
acestui  tip  de  „westernuri"  şi  se  poate  presupune 
că  dacă  Kurosawa  nu  ar  fi  făcut  „Cei  şapte  samu¬ 
rai",  Eastwood  nu  ar  fi  devenit  niciodată  celebru. 

Filmul  lui  Kurosawa  „Kakushi  Toride  no  San 
Akunin"  („Fortăreaţa  ascunsă")  se  va  renaşte  prin 
„Războiulstelelor",  regizat  de  George  Lucasîn  1977. 
în  timp  ce  „Războiul  stelelor"  nu  este  un  remake  în 
adevăratul  sens,  „Fortăreaţa  ascunsă"  este,  în  mod 
evident,  materialul-sursă  pentru  povestirea  sci- 
ence-fiction  al  lui  Lucas.  Cei  doi  protagonişti  ai  fil¬ 
mului  regizorului  japonez  au  fost  sursa  de  inspira¬ 
ţie  pentru  roboţii  R2D2  şi  C3P0  care  vor  apărea  în 
toate  producţiile  „Războiul  stelelor".  în  plus,  per¬ 
sonajul  pe  care  îl  interpretează  Toshiro  Mifune  va 
primi  un  suflu  de  viaţă  nou  prin  eroul  filmului  lui 
Lucas,  Luke  Skywalker. 

Steven  Spielberg  este 
regizorul  despre  care  se 
poate  spune  că  a  preluat 
ambiţia  regizorală  a  lui 
Akira  Kurosawa.  în  cadrul 
diferitelor  scene  din  pro¬ 
ducţia  lui  Spielberg,  „Saving 
Private  Ryan"  („Salvaţi  sol¬ 
datul  Ryan"),  influenţa  lui 
Kurosawa  poate  fi  obser¬ 
vată  în  mod  evident. 


Influenţe  majore 


Premiu  Nobel  pentru  Kurosawa 

Coppola  i-a  mărturisit  lui  Kurosawa  într-o  discuţie 
faptul  că  prietenul  său,  George  Lucas  şi  el  însuşi 
sunt  „fiii"  lui  Kurosawa  în  regie,  datorită  influenţei 
puternice  pe  care  regizorul  japonez  a  exercitat-o 
asupra  lor.  Coppola  afirmase  la  un  moment  dat  că 
Premiul  Nobel  pentru  literatură  trebuie  acordat 
unui  autor  de  film  şi  că  cea  mai  bună  alegere  ar  fi 
fost  Kurosawa.  Mai  mult  decât  atât,  el  şi-a  expri¬ 
mat  această  idee  într-o  telegramă  adresată  comi¬ 
tetului  Nobel. 

Kurosawa  este  mult  mai  apreciat  în  lume  decât 
în  Japonia.  Numele  său  este  acum  cunoscut  de 
către  orice  pasionat  de  cinematografie  din  lume. 
Acest  fenomen  nu  se  limitează  însă  numai  la  film; 
oamenii  de  pe  întreg  globul  care  sunt  interesaţi 
de  cultura  japoneză  cunosc,  fără  îndoială,  numele 
lui  Akira  Kurosawa.  Astfel,  Kurosawa  are  acum  nu 
numai  rolul  unui  regizor  de  film,  ci  şi  cel  de  repre¬ 
zentant  al  culturii  japoneze  care  a  răspândit  cul¬ 
tura  naţiunii  sale  în  întreaga  lume. 

în  ultimii  ani  ai  vieţii,  Kurosawa  va  continua  să 
respecte  sfatul  mentorului  său,  Kajiro  Yamamoto, 
care  i-a  spus  că  un  regizor  trebuie  să  îşi  scrie  sin¬ 
gur  scenariile.  Deşi  nu  se  poate  şti  dacă  acest  sfat 
al  lui  Yamamoto  a  ajuns  şi  la  tinerii  regizori,  se 


pare  că  tot  mai  mulţi  dintre  aceştia  îşi  concep  sin¬ 
guri  scenariile. 


Iată  paradisul  şi  infernul,  deopotrivă! 

Recunoaşterea  lui  Kurosawa  continuă  să  ia  forme 
diferite  în  filmele  lansate  în  ultimii  ani.  Filmul  din 
1998,  „Odoru  Daisosasen"  cuprinde  o  secvenţă  în 
care  un  personaj  strigă:  „Tengoku  to  Jigoku  da!" 
(„lată  paradisul  şi  raiul!"). 

Personajul  privrea  în  zare  fumul  roşiatic  ridi- 
cându-se  dintr-un  horn.  Replica  făcea  referire, 
cu  siguranţă,  la  filmul  lui  Kurosawa  „Paradis  şi 
infern”.  Este  un  detaliu  infim,  însă  demonstrează 
faptul  că  filmele  tui  Kurosawa  persistă  în  mintea 
regizorilor  de  astăzi. 

Kurosawa  însă  moare  înainte  de  a  vedea  versiu¬ 
nea  finală  a  filmului  „Odoru  Daisosasen". 

Conform  producătorului  artistic  al  filmului, 
acesta  nu  numai  că  face  referire  la  „Paradis 
şi  infern",  însă,  în  acelaşi  timp,  împrumută 
motive  din  „Dodesukaden"  şi  „Tsubaki  Sanjuro". 
Responsabilii  cu  recuzita  care  au  lucrat  pe  platou 
cu  maestrul  japonez,  au  lucrat  şi  pe  platoul  de  fil¬ 
mare  la  „Odoru  Daisosasen".  care  a  fost  realizat  la 
studioul  Toho,  cel  care  a  produs  multe  dintre  fil¬ 
mele  lui  Kurosawa. 


▼  Kurosawa  pe  platoul 
de  filmare  al  producţiei 
„Kagemusha",  primind  vizita  lui 
Francis  Ford  Coppola  (centru)  şi 
George  Lucas  (dreapta). 


Âkira  Kurosawa 


-*■  ►  Influenţa  lui  Akira  Kurosawa  este  evidentă  Tn  „Războiul 
stelelor",  regizat  de  George  Lucas,  fapt  recunoscut,  de  altfel, 
chiar  de  acesta.  Cavalerii  Jedi,  Obi  Wan  Kenobi  păstrează  o 
asemănare  evidentă  cu  samuraii  mânuitori  de  katane  (săbii 
tradiţionale  japonezei  din  filmele  lui  Kurosawa. 


Moşternirea  vie  a  lui  Kurosawa 

Un  adevărat  gigant  al  cinematografiei  secolului 
XX,  Akira  Kurosawa  deţine  un  loc  unic  între  cei 
mai  de  seamă  creatori  de  film,  fiind  singurul  din 
afara  Occidentului  care  se  poate  raporta  la  acest 
statut.  Kurosawa  a  murit  în  anul  1998,  însă  capo¬ 
doperele  lui  sunt  vii  şi  vor  continua  să  influen¬ 
ţeze  lumea  cinematografică.  Creaţiile  sale  vor  fi 
eterne:  frumuseţea  culturii  şi  a  esteticii  japoneze 
şi  dinamismul  şi  acţiunea  vor  impresiona  în  con¬ 
tinuare  publicul.  După  vizionarea  filmelor  sale,  un 
mare  număr  de  tineri  vor  fi  impulsionaţi  să  devină 
regizori,  producători,  actori,  scenarişti,  compozi¬ 
tori  de  muzică  de  film. 

Influenţa  lui  Kurosawa  asupra  creatorilor  de 
film  din  zilele  noastre  este  la  fel  de  covârşitoare 
ca  întotdeauna.  Moştenirea  sa  sunt  succesorii  săi, 
o  comoară  pe  care  o  binecuvântează  toţi  cineaş¬ 
tii  de  astăzi. 

